open-index/open-wikipedia-markdown huggingface dataset:
2007年净选盟大集会

**净选盟大集会**（英语：Bersih rally）是2007年11月10号勒马来西亚吉隆坡发生个一隻和平集会，主要是为仔抗议伊辰光选举制度个勿公平，特别是过分偏向马来西亚独立到现在一直执政个国民阵线。

示威开始个辰光，大家主要勒独立广场、崇光百货搭Jamek清真寺箇几块地方集合，后首来一淘行到皇宫大门前头汇合，畀最高元首递交一份要求选举改革个备忘录。因为朆拿到警方个许可，按照马来西亚法律来讲是非法个，故咾警察用水炮、催泪瓦斯驱散集会里向个人。 早先估计参加集会个人数大概有一万到四万之间。

箇趟集会个组织人是干净与公平选举联盟（净选盟，简称Bersih），也是集会英文名称Bersih Rally个由来。Bersih勒马来语里向是“干净”“清爽”个意思。箇趟集会拿黄色作为参加者个记号，号称「黄色浪潮」（Gelombang Kuning）。

## 参考
川北公路

**川北公路**是中國上海市浦東新區一條东西走向个路，现在挺下来个箇段是西南-东北走向个，西南端从上海浦东软件园（祖冲之园）出发，望東北到张江路，只挺下来700米。

1956年7月，川北公路開始修个，12月25号完工，伊辰光川北公路全长19.58公里，宽3.5米，西起北蔡镇沪南公路，东到川沙镇（川沙縣縣城）。1975年，川沙到小营房个铁路拆脱仔么，川北公路一路延伸到小营房接川南奉公路。

1991年末，塘川公路完工，川北公路一段劃畀塘川公路，只挺北蔡鎮沪南公路到张江镇箇段。1997年，川北公路个小营房到御孙路段改名华夏中路、华夏东路。2002年，高科路中段（罗山路到申江路）造好。川北公路个罗山路到张江镇西箇段路面废脱，张江镇到华夏中路路段改名张江路。2005年，川北公路个罗山路到沪南路段改名高科西路。截至2010年，川北公路仅存张江路至高斯路以西的全长700米的路段。

## 参考
红铅笔抗议

**红铅笔抗议**（英语：Red Pencil protest）是马来西亚个一埭抗议活动，由一帮媒体工作者发起个“愤怒媒体运动”（GERAMM）勒2014年1月4号举办，主要是为仔抗议政府打压媒体，冻结英文周报《热点》个出版许可。参加集会个人大约有200人。《热点》停刊个原因，大家侪认为是之前报道仔总理纳吉·阿都拉萨个开支搭老婆罗斯玛·曼梳坐专机出国个新闻，必过後首来内政部驳斥仔箇种猜测。

## 参考
阿都拉萨·巴金达

**阿都拉萨·巴金达**（，），马来西亚战略研究中心智库个国防分析专家，曾经做过前总理纳吉·阿都拉萨个助理。勒2006年，阿都拉萨·巴金达被人告发，话伊是好教头，叫人谋杀蒙古人阿尔丹杜雅·沙丽布（Altantuya Shaariibuu）。到仔2008年10月31号，马来西亚高等法院表示证据勿足，当庭释放，判伊无罪。

## 参考
上海阿特蒙医院

**上海阿特蒙医院**是上海自贸试验区（上海外高桥保税区）头爿外商独资医院，是2013年个辰光，德国阿特蒙集团（Artemed Group）、银山资本、外高桥三联发展有限公司、外高桥医疗保健中心合作開發个。阿特蒙医院开业仔么，引入廿名横里个德国骨科医生。箇医院表明境外资本好勒垃中國开独资医院哉。医院2014年年内开工造个，2015年拿着营业执照个，2019年投入使用个。二期勒垃2020年开始用个。2020年12月1号，箇醫院成为上海市基本医疗保险定点医疗机构。

## 参考
上海古籍出版社

**上海古籍出版社有限公司**，前身是**上海世纪出版股份有限公司古籍出版社**、**上海古籍出版社**、**古典文学出版社**，1956年11月份成立个，1958年6月份改组成**[[中华书局]]上海编辑所**，1978年1月份改成现在箇名字。

上海古籍出版社主要出版整理中国古典文学、哲学、历史咾啥个古籍、学术研究，也出版普及传统文化个书刊，主要出版重版书。

## 历史
上海古籍出版社前身是1956年11月份成立个**古典文学出版社**。1958年6月份，伊帮中华书局上海办事处合并，改组成**中华书局上海编辑所**。1978年1月份，伊独立出来单干，改名**上海古籍出版社**。

## 出名出版物
* 《续修四库全书》:共1800册，国家重点出版工程，1994年启动，2002年完工。2006年，上海图书公司一套续修四库全书畀人用42万人民币拍得下来，刷新伊辰光上海图书单笔交易最高纪录。
* 《中华学术丛书》
* 《海外汉学丛书》
* 《中国古典文学丛书》：已出版100多种，有得从唐朝到清朝个各式各样个中国古典文学。
* 《中国文学批评通史》：王运熙、顾易生主编，共七卷，360万字。

## 参考文献

## 外部链接
* 上海古籍出版社
*
阿兹拉·哈德里

**阿兹拉·哈德里**（），马来西亚特警，曾经做过马来西亚副总理纳吉·阿都拉萨个保镖，是2006年阿尔丹杜雅·沙丽布谋杀案里向个一個嫌疑人，2015年1月13号拨联邦法院判仔死刑。现在关勒加影监狱里向。

2019年12月16号，阿兹拉通过律师发声明，指控前总理纳吉·阿都拉萨搭伊个亲信阿都拉萨·巴金达就是下命令叫伊杀害阿丹杜雅个人。12月17号，联邦法院定勒2020年4月20号开庭，聆审阿兹拉要求重新审查伊个定罪搭死刑判决个申请。到仔2020年12月8号，联邦法院五司一致裁决，驳回阿兹拉提出个检讨申请，也弗批准案件重新审理个要求。

## 参考
上海文艺医院

**上海文艺医院**位於中國上海市徐匯區天平路40号，是上海广播电视台个医院。箇醫院个科室有皮肤科、中医、口腔科咾啥个，帮上海交通大学医学院有合作。

## 历史
周恩來來上海視察个辰光，有文艺界人士抱怨医疗资源弗够。1961年1月份，上海文艺医院組建起来。英若诚、胡松华、李谷一、朱逢博、丁是娥、马莉莉、童祥苓等人侪来箇医院治疗喉个问题。

## 参考
中国疾病预防控制中心寄生虫病预防控制所

**中国疾病预防控制中心寄生虫病预防控制所**勒垃中華人民共和國上海市黄浦区瑞金二路207号个巴斯德生物研究所旧址，隔壁头是瑞金医院，一开始是中央卫生研究院华东分院，1950年勒垃南京成立个，1957年搬去上海个。现在里向有血吸虫病室，疟疾室，包虫病室，土源性、食源性寄生虫病室，媒传热带病室，药物室，寄生虫病原媒介生物学重点实验室，新技术室，杂志编辑部，全球卫生中心，信息中心，健康教育咨询检测中心咾啥个。出版物有1983年创办个《中国寄生虫学与寄生虫病杂志》。

## 参考

## 外部链接
*
上海市徐汇区大华医院

**上海市徐汇区大华医院**，第二冠名**上海市徐汇区大华老年医院**，是上海市徐汇区一爿二级乙等公立医院，是爿中西医结合医院，勒垃徐汇区淮海中路966号5号楼。

## 历史
1926年，大华医院勒垃卡德路（乃朝石门一路）创立。1928年，伊搬去上海法租界宝建路15号（乃朝宝庆路19号复旦大学附属眼耳鼻喉科医院箇地方）。1956年，实施公私合营。1990年，新增第二冠名“**上海市徐汇区大华老年医院**”。1995年，“中西医结合治疗肝病”成为市级专科项目。

1996年，勒垃上中西路凌云路西南侧造新院区（现在个凌云路社区卫生服务中心发热门诊部），并于2000年竣工迁入。2006年3月份，为咾造上海中环线拿医院拆脱，大华医院搬到现在老沪闵路901号个临时院区到现在。2017年，“大华医院迁建项目”进仔徐汇区第二批可持续发展优先项目。2024年5月份，大华医院召开员工大会，转型成中西医结合医院。

2025年6月10号开始搬去原先个淮海医院旧址开展医疗活动。

## 参考
东方肝胆外科医院

**东方肝胆外科医院**、**东方肝胆外科研究所**（**中国人民解放军海军军医大学第三附属医院**），勒垃上海市嘉定区安亭镇墨玉北路700号搭仔杨浦区长海路225号，是中国人民解放军海军军医大学底下个医院，三级甲等综合医院。

## 简介
医院是中国科学院院士吴孟超创立领导个。1958年，吴孟超、张晓华、胡宏楷三人组成长海医院肝胆外科研究小组。1963年，吴孟超成功完成世界第一例中肝叶切除术。1978年，吴孟超勒垃长海医院申请成立中华人民共和国第一隻肝胆外科。1993年，吴孟超提议成立肝胆外科医院，伊成为长海医院个“院中院”。1993年5月份，中共中央总书记、国家主席、中央军委主席江泽民题写“东方肝胆外科医院、研究所个院名、所名。1996年9月份，**中国人民解放军第二军医大学第三附属医院**（**东方肝胆外科医院**、**东方肝胆外科研究所**）成立，是中华人民共和国顶大个肝胆外科医院、研究所，也是中华人民共和国头一個肝胆外科专科医院。1996年9月10号，第二军医大学举行宣布东方肝胆外科医院领导班子任命大会，吴孟超做院长，杭开才做政委。1996年12月份成为三级甲等专科医院。後首来，箇医院发展成肝胆外科特色个三级甲等综合医院。

2006年，箇医院计划望西搬去安亭。2010年12月份，安亭院区开工造，2012年6月份结构封顶。2015年10月18号，安亭院区试运行。2017年，改名**中国人民解放军海军军医大学第三附属医院**。

## 参考文献

## 参见
* 国家肝癌科学中心
国家肝癌科学中心

**国家肝癌科学中心**勒垃上海市嘉定区安亭镇东方肝胆外科医院安亭院区西面，是中国科学院院士吴孟超、中国工程院院士王红阳（东方肝胆外科研究所生物信号传导研究室主任）牵头，第二军医大学联合复旦大学、上海交通大学一淘申报，是继国家纳米科学中心後头国家发改委立项批准个第二隻“国家科学中心”。项目总投资1.5亿元左右，建设周期2年，建设资金主要是国家支持，上海市畀伊相应配套个。

箇中心依靠东方肝胆外科医院安亭院区，盯牢降低中国肝癌发病率、病死率个目标、关注肝癌研究领域个重大科技关键问题，开展肝炎、肝硬化望肝癌发展个预警预防咾啥个转化医学研究，畀肝胆肿瘤个精准治疗提供支持。

## 参见
* 中国人民解放军海军军医大学
** 东方肝胆外科医院
*** 吴孟超
* 上海张江综合性国家科学中心
中国人民解放军海军特色医学中心

**中国人民解放军海军特色医学中心**，老底子叫**中国人民解放军第四五五医院**，是中国人民解放军海军军医大学底下个三级甲等医院。四五五医院一开始是上海市济民医院搭仔美国教会传教士米勒尔开个教会医院。2018年9月份，四五五医院帮**海军医学研究所**合并组建**中国人民解放军海军特色医学中心**，勒垃上海市长宁区淮海路338号。

## 参考文献

## 外部链接
*
中国人民解放军总医院第六医学中心

**中国人民解放军总医院第六医学中心**，老底子叫**中国人民解放军海军北京医院**、**中国人民解放军海军总医院**，勒垃北京市海淀区阜成路6号，是中国人民解放军总医院底下个三级甲等医院。
上海医学遗传研究所

**上海医学遗传研究所**、**上海交通大学医学院遗传研究所**、**上海市儿童医院上海医学遗传研究所**，勒垃中国上海市北京西路1400弄24号，1990年成立个，前身是1978年成立个上海市儿童医院医学遗传研究室。上海医学遗传研究所是中国头一家医学遗传研究所。

研究所底下有得细胞遗传、分子遗传、生化遗传、临床遗传4隻研究室，外加一隻现代化个大动物试验基地搭仔SPF级小动物房，是卫生部医学胚胎分子生物学重点实验室、上海市胚胎与生殖工程重点实验室，中国遗传医学中心基因诊断部个依托单位。

1998年2月9号，中国上海医学遗传研究所培育出中国头一只转基因羊。1999年初，伊成功培育出中国头一例转基因试管牛。

## 参考文献
夏國璋

**夏國璋**（），字**超然**，廣西省容縣松山鄉沙田村人，中華民國軍人。1937年11月，夏国璋勒浙江吴兴牺牲，畀国民政府追封为中將。

## 经历
1937年11月份，上海失守，第二十一集团军第七军个 一七〇师搭一七二师畀蒋介石派去阻击勒垃杭州湾北岸登陆个日军，掩护参加淞沪会战个中国军队撤退。伊个辰光夏國璋是第一七〇师副师长兼五二二旅旅长。

11月22号，日军猛攻夏国璋部坚守个昇山（有垃吴兴县城东面）阵地，官兵伤亡惨重，呒起维持本来个阵地哉。夏国璋带剩下来个预备队回占八里店、西山之线，但是留守八里店个连已经畀敌人个迂回部队消灭脱哉，敌人先占领仔八里店，夏旅长就带预备队冲击，勒拉第个地方牺牲哉。根据浙江省公布个《第一批著名抗日烈士和英雄群体名录》，夏国璋是视察敌情个辰光碰着敌人飞机轰炸，中弹牺牲个。

## 身后
夏国璋搭官兵牺牲以后，当地老百姓搭渠拉个尸首收敛好，统一葬在勒前村南面个港边丄，叫“万骨坟”。1958年，“万骨坟”畀人破坏脱。后首来，当地村民拿夏国璋等将士个骨殖收敛勒一淘，埋勒吴兴区第一中学个墙边丄。

## 参考资料
天封塔

**天封塔**是中国浙江省宁波市个一座佛塔，勒垃海曙区大沙泥街，武周辰光造个，是宁波老城个标志性建筑物。现在隻建筑是1984年重新造个，1961年5月份公布是宁波市文物保护单位。天封塔高51.5米，六角形个汉式楼阁式佛塔，有明暗相间个14层（包括地宫）。1984年重修个天封塔拿宋塔个形制特点留下来，有飞檐，檐角挂风铃。

## 参考
永丰桥（宁波）

**永丰桥**，老底子叫**通途桥**，是浙江省宁波市通途路跨姚江个桥，拿江北区帮海曙区连起来，是变截面预应力混凝土连续梁桥，全长1720米，宽30米，1999年11月26号开工个，2001年9月26号通车个。现在，永丰桥是交通要道，也是宁波看夜景个好地方。

## 参考资料
长丰桥（宁波）

**长丰桥**是中華人民共和國浙江省宁波市鄞奉路跨奉化江个桥。主桥长226米，宽41.2米，主跨132米，是下承式连续梁系杆拱桥，2007年6月22号开工，2008年7月28号合龙个，2009年通车个，是中国大陆头一座倒三角式样个系杆拱桥。

## 参考资料
碧玉簪

**碧玉簪**，越剧古装剧，1918年男班艺人马潮水编剧个。1962年，拍成电影。

## 情节
明朝个辰光，吏部尚书李廷甫拿自家囡儿李秀英许畀王玉林，必过李秀英拉表哥顾文友设计害伊，让伊李秀英受害成疾。王玉林进京夺魁仔么，请来凤冠霞帔畀李秀英道歉。

## 演出
1954年，华东戏曲研究院改编箇部剧。1954年7月9号，华东越剧实验剧团首演，金采风演李秀英、丁赛君演王玉林、任棣华演李廷甫、余彩琴演李夫人、沈红笑演陆氏。
此剧为越剧代表剧目。

## 相关影视
* 1962年越剧电影《碧玉簪》，是上海海燕电影制片厂帮香港大鹏影业公司联合拍摄制作个。

## 参考资料
马潮水

**马潮水**，生勒浙江省嵊县崇仁镇，越剧男演员，编导。1918年6月份去上海，搭费翠棠、王永春、马阿顺等人合作演出。代表作品有《碧玉簪》《琵琶记》《梁祝》《孟丽君》《珍珠塔》咾啥个。老仔么转去做越剧教师，下头教出来个小囡有邢月芳、徐天红等。

## 参考文献
上海越剧院

**上海越剧院**，1955年成立个，中国越剧演出团体，总部勒垃上海。

## 历史
上海越剧院个前身是民国辰光个雪声剧团、玉兰剧团咾啥个越剧剧团。

1950年4月份，雪声剧团、云华剧团合并成华东越剧实验剧团。

1955年3月份，上海越剧院勒垃华东越剧实验剧团所属一团、华东越剧实验剧团二团个基础丄正式成立，袁雪芬做第一任院长。

2011年，上海越剧院从文新报业集团划畀上海戏曲艺术中心管理。

## 主要作品
### 越剧
《梁祝》、《西厢记》、《红楼梦》、《祥林嫂》是上海越剧院四大经典剧目。

除此之外，上海越剧院个越剧剧目还有《忠魂曲》、《三月春潮》、《鲁迅在广州》、《汉文皇后》、《花中君子》、《孔雀东南飞》、《西园记》、《莲花女传奇》、《魂断铜雀台》、《王子复仇记》、《玉簪记》、《舞台姐妹》、《杨乃武》、《沙漠王子》等。

### 电影
* 越剧电影《梁山伯与祝英台》是中国大陆头一部彩色电影。

## 著名人物
### 演员
* 袁雪芬
* 范瑞娟
* 王文娟
* 徐玉兰
* 单仰萍
* 赵志刚
* 刘觉
* 钱惠丽
* 方亚芬
* 陈颖
* 章瑞虹
* 黄慧

### 编剧
* 李莉

## 参考文献

## 外部链接
* 上海越剧院网站
马阿顺

**马阿顺**，本名**金阿顺**，生勒浙江省嵊县马塘村，越剧男演员，主要演丑角演得好。1917年6月份，搭卫梅朵、张云标等人去上海演出。1930年代初，勒垃上海生毛病倒下来哉，回到马塘村没几日天就生毛病故脱哉。代表作品有越剧《孟丽君》(饰刘奎壁)、《箍桶记》(饰张箍桶)咾啥个。

## 参考文献
胶囊（电影）

《**胶囊**》（马来语：Kapsul）是马来西亚一出历史题材个科幻民族主义电影，讲个是箇国家前总理马哈蒂尔·穆罕默德埋个2020年宏愿时光胶囊拨主角Zohri Ibrahim偷走，启动胶囊仔么回到过去个故事。电影勒2015年9月17号正式上映。

《胶囊》上映12天仔么，拿到仔9万6900令吉个票房收入。必过有影评人认为箇电影拍得唻一塌糊涂。

勒2016年第28届马来西亚电影节浪，《胶囊》拿到"最佳特殊视觉效果"（Kesan Visual Khas Terbaik）个奖项。

## 参考

## 外部链接
*
胶囊

**胶囊**，是用好溶化个明胶或者卡拉胶咾啥个拿材料包起来个物事，省得口服个辰光对药感受恶心，也好让药勒垃该释放个地方起效省得畀胃酸咾啥个作用脱。


Kapsel beredningsform.jpg|鱼胶外壳个硬胶囊
Softgels.jpg|软胶囊


## 参考
印度国家图书馆

**印度国家图书馆**（；），勒垃印度西孟加拉邦加尔各答阿里布尔贝尔韦代雷府，是印度规模顶大个图书馆，馆藏图书文献超过250万。箇图书馆是印度政府文化部管个。

## 参考资料

## 外部链接
*官方网站
伊朗国家图书馆

**伊朗国家图书馆和档案馆**（NLAI; ），也叫**伊朗伊斯兰共和国国家图书馆**，总部勒垃德黑兰，勒垃全伊朗有十二家分支机构，是伊斯兰议会授权个教育、科研、服务型机构，馆长是伊朗总统直接任命个。伊是中东地区规模顶大个图书馆，馆藏总量超过一千五百万件。

## 出版物
1962年，伊朗国家图书馆接管《伊朗国家书目》(*Ketab-shenasi-e Melli-e Iran*)个出版工作，勒垃1962年到1966年里向发行箇本出版物，1969年改成月刊、季刊。伊朗国家图书档案馆还出版有《口述历史研究半年刊》。

## 参考
中国2010年上海世界博览会土库曼斯坦馆

**中国2010年上海世界博览会土库曼斯坦馆**是2010年上海世博会里向土库曼斯坦个国家级展馆，外立面是网格状个，勒垃上海世博园区A片区，展馆主题是石油延续城市梦想，展馆面积有得1000平米。
重庆南路（上海）

**重庆南路**是上海市黄浦区一条南北走向个路，勒垃租界个辰光叫**吕班路**，北起淮海中路接重庆中路，南到徐家汇路接鲁班路，长1537米，阔15到22.3米。

重庆南路1889年修个，是上海法租界公董局越界修个路，伊辰光叫**卢家湾路**。1902年，用法国驻华公使吕班箇名字改名**吕班路**（Avenue Dubail），连接霞飞路帮徐家汇路。1943年汪精卫政权接收法租界个辰光改名灵宝路，1946年改名重庆南路。1995年，上海南北高架路通过重庆南路全线，宽25.5米。重庆南路段没立交桥，只勒垃徐家汇路南、淮海中路南有上下匝道。

重庆南路沿路传统丄是住宅区，出名个近代住宅有165号巴黎公寓、166弄幸福坊、169弄巴黎新村、177号-179弄永丰村、185号吕班公寓、205弄万宜坊（54号为邹韬奋故居）。南段有上海第二医科大学，也就是老底子震旦大学校舍，搭仔天主教重庆南路圣伯多禄堂。

## 参考文献
中国2010年上海世界博览会日本馆

**中国2010年上海世界博览会日本馆**是2010年上海世博会丄代表日本个展馆，勒垃世博园区A片区，占地面积6000平方米。日本馆个主题是“心之和、技之和”，绰号**紫蚕岛**（，英文：）。

日本馆里向有三隻主展区、1隻活动大厅、1隻日式餐厅。头一隻展区主要通过遣唐使介绍中日从古到今个文化交流。第二隻展区介绍个是日本个环境技术、环保措施。第三隻展区通过昆剧、能剧一淘来展现主题是中日共同保护朱鹮个音乐剧。

## 参考

## 外部链接

*上海世博会日本馆官方网站
马来西亚，能

**马来西亚，能**（马来语：Malaysia Boleh）是马来西亚第四任总理马哈蒂尔·穆罕默德提出来个一句口号，老早最开始是用勒体育方面个，後首来拨用来形容马来西亚勒别個领域个成就。箇句口号勒1990年代初头开始时行个。

## 参考
马来西亚记录大全

**马来西亚记录大全**（，简称**MBR**）是一本专门记录马来西亚人创出来各种勿可思议记录个书。伊每年侪会得出版新个记录册，搭吉尼斯世界纪录个出版形式差勿多。

## 外部链接
*The Malaysia Book of Records 官方网站.
冬融路

**冬融路**是中华人民共和国上海市浦东新区高桥镇个条东西方向个路，东起杨高北路，西到张杨北路，全长0.6公里，双向2车道。路顶东面个冬融路杨高北路有得上海轨道交通六号线航津路站。
福山路

**福山路**是中华人民共和国上海市浦东新区一條南北走向个路。伊北起滨江大道，南到浦电路，全長2354米。路名从山東省煙台市福山区来个，1985年修拉个，是附近小区个配套工程。1987年，沈家弄路望南个路段造好。

## 参考
马来西亚预防犯罪基金会

**马来西亚预防犯罪基金会**（，，缩写：**MCPF**）是马来西亚个非盈利政府机构，伊个主要任务是提高大家对预防犯罪个认识。同时，也鼓励老百姓参与政府搭别样相关非政府组织办个预防犯罪个生活。箇只基金会勒1993年1月11号成立个，伊辰光马来西亚总理马哈蒂尔·穆罕默德自家也做过基金会个赞助人。

## 参考
吉尼斯世界纪录

《**吉尼斯世界纪录大全**》（英语：Guinness World Records）是一本专门记录各种世界之最个工具书，里向包罗万象，样样侪有，每年侪会出新个版本。伊自家也保持一项世界纪录：是全球最畅销个版权书系列。还有交关有趣个事体，箇本书勒美国公共图书馆里向，是顶顶容易拨人偷脱个书。
东大公路

**东大公路**，老底子叫**白玉兰大道**，是中華人民共和國上海市浦東新區个一条东西走向个路，西连大叶公路，東到上海濱海森林公園，全長19.95公里。一期工程是上海濱海森林公園到上海绕城高速公路，2002年1月10号完工个；二期工程是上海繞城高速公路到大叶公路，2006年9月底完工个。

2018年9月份，因为大芦线航线改造，东大公路泐马河桥拆脱，东大公路从上海绕城高速公路望东个11.532千米路段降级成县道。

## 参考
港城路

**港城路**是中华人民共和国上海市浦东新区个一条东西走向个路，东起杨高北路，西到江心沙路，西面还好通去长江路隧道。高头有上海地铁10号线帮6号线。
花园石桥路

**花园石桥路**是中華人民共和國上海市浦東新區一條東西走向个路，西起富城路，東到东泰路，全長356米。箇条路老底子是條叫花园石桥港个河浜，後首来箇河浜堵牢。1935年修浦东水厂个辰光，为咾铺地下水管，拿花园石桥港填脱修仔路。1964年，箇路改造成沥青路面。

## 参考
金口路（上海市）

**金口路**是中华人民共和国上海市浦东新区个一条南北走向个路，全长1公里，北起张杨路，南到银山路，横穿金杨新村。

## 周边建筑物
* 上海市金英小学
* 上海市金杨中学

## 交会道路（北望南）
* 张杨路
* 金杨路
* 银山路
金海路（上海市）

**金海路**是中華人民共和國上海市浦東新區一條東西走向个路，西起杨高中路，東到滨源公路，全長11公里，1996年9月份（也有讲是當年12月份个）造好通车个。路边有上海第二工業大學、杉达学院咾啥个学堂。

金海路个杨高中路到华东路路段高头有高架，是**金海高架路**，全長7公里，2024年12月21号通車个。

## 参考
罗山南路

**罗山南路**是中華人民共和國上海市浦東新區一條南北走向个路，北起外环罗山路立交，南到奉贤区区界，未来会得继续望南延伸。全线是个地面辅路。箇当中，周邓公路到奉贤界是2024年开通个。沪南公路望北规模双向6快2慢，沪南公路望南规划双向4车道。航三路望北个路段高头还有上海地铁16号线。

## 参考
龙阳路

**龙阳路**是中華人民共和國上海市浦东新区个一條東西走向个路，西到黃浦江，東到羅山路，望东连勒龙东大道丄，长7000米。路高头有上海內環線高架。箇路1988年开始修个，名字是从山東省龙阳县来个。

## 参考
浦电路

**浦电路**是中華人民共和國上海市浦東新區一條東西走向个路，西起浦明路，東到源深路连接灵山路。路名从浦東供電所来个。全長毛2.5公里，1952年修个，是浦東供電所造浦電新村个辰光个配套工程。1981年，路延伸到文登路，1986年继续望东延伸到福山路，後又延伸至源深路。

## 参考
上海市地方志办公室

**上海市地方志辦公室**是中华人民共和国上海市編写地方志个机构，是**上海市地方志編纂委员会**个常设工作机构，正局级事业单位，具体写上海市志、各個区县个志书。箇隻委员会1987年5月27号成立个。2004年5月份，上海市地方志辦公室个网站“上海通”上线。2008年6月份开始，上海市地方志办公室按照参照公务员法进行管理。

## 参考资料
南泉路

**南泉路**是中華人民共和國上海市浦東新區一條南北走向个路，南起浦建路连接临沂北路，北到潍坊路连勒南泉北路丄，全長550米，阔20米。箇路1986年修个，路名从路边个南泉小区来个。1986年个辰光，浦电路到潍坊路路段先修好。1987年望南延伸到北张家浜路。路边有得濰坊新村。

## 参考
夜点心

**夜点心**，也叫**夜宵**、**宵夜**、**消夜**，一般是夜饭吃仔以後，睏觉前吃个小吃，一般性吃个辰光是夜里向到第二天太阳出来前。顶早个辰光是夜里向吃眼小吃嗒嗒嘴巴，宋朝吳自牧《夢粱錄·卷六·除夜》里向有写：「是日，內司意思局，進呈精巧消夜果子合，合內簇諸般細果、時果、蜜煎、糖煎及市食」（「合」通「盒」）

## 参考
秋霞路

**秋霞路**是中國上海市浦东新区高桥镇个一条东西走向个街道，东起杨高北路，西到张杨北路，全长0.7公里。
政府顾问理事会

**政府顾问理事会**（；），大家常庄叫伊「**国家元老理事会**」，是2018年马来西亚大选变天仔么，新上任个总理马哈蒂尔·穆罕默德勒5月13号成立个五人顾问团。箇隻理事会主要是帮联邦政府出主意，特别是经济搭财政方面个事体，还要协助落实希望联盟竞选辰光答应个「百日新政」。本来打算勒「百日新政」结束之后就解散个。必过到仔2018年8月17号，马哈蒂尔讲理事会勿会勒原定个8月19号解散。理事会主席达因·再努丁讲伊拉已经完成使命，交拨总理交关报告，成员侪回去做自家原来个事体哉。

理事会成员包括：

*达因·再努丁（前财政部长）
*佐摩孙达兰（著名经济学家）
*洁蒂·阿兹（前国家银行总裁）
*郭鹤年（马来西亚首富）
*哈山玛立肯（前国家石油总裁）

## 参考
布特拉大厦

**布特拉大厦**，也翻译成**维斯玛·普特拉**（英语：Wisma Putra），是马来西亚外交部个代名词。箇是因为马来西亚外交部勒垃1966年以後搬区吉隆坡八打灵高原个一栋大楼里向，箇栋楼叫布特拉大厦，故咾外交部总部叫布特拉大楼哉。。到仔2001年9月17号，外交部搬去布城哉，必过还是沿牢用箇隻称号。

## 参考
马来西亚反贪污委员会

**马来西亚反贪污委员会**（；；简称MACC或SPRM），老早叫“反贪污局”（ACA或，BPR），是马来西亚隻独立个反贪污机构，专门负责调查、起诉公共企业、私人企业里向个贪污腐败分子。为仔确保委员会个透明度搭廉洁性，特地设立仔五个监督机构：反贪污咨询理事会、反贪特别委员会、工作检讨委员会、防贪与咨询委员会，还有投诉委员会。从2018年7月1号开始，反贪会从政府机构变成独立机构，直接向国会负责。

## 参考
𲷓

****，也写成**糯米块**、**糯米**、**糯米（米鬼）**，是浙江宁波个一种特色小吃，指个是糯米蒸熟仔么捣捣碎，乃末做成个巴掌大个糯米块。宁波鄞州区邱隘镇每年侪有搡糯米（米鬼）个活动。搡个辰光要先拿糯米蒸熟，再豪慅倒到石臼里向反复个捣反复个打，阿末捏出来一隻隻糯米𲷓。

## 参考
宏愿队伍

**宏愿队伍**（）是安瓦尔·易卜拉欣勒1993年巫统党选里向带领个一支强势竞选团队。伊拉勒箇年个党选里向成功打败仔原任个阿卜杜勒·加法尔·巴巴，让安瓦尔当选做巫统个署理主席。宏愿队伍里向还有别个精英分子，好比讲穆希丁·亚辛、莫哈末泰益侪勒里头。箇只团队个名字「宏愿」，搭当时个巫统主席兼马来西亚总理马哈蒂尔·穆罕默德提出来个「2020年宏愿」是有关联个。
钟启章

**钟启章**是马来西亚华人，做过《南洋商报》个总编辑。伊勒2001年7月16号出任马来西亚总理马哈蒂尔·穆罕默德个华裔新闻秘书。勒做总理新闻秘书之前，伊已经勒华文报界做仔二十多年，还担任过《南洋商报》个代总编辑。

2003年10月31号，钟启章接受《星洲日报》采访个辰光讲，等到马哈蒂尔总理卸任之后，自家打算先休息一段辰光，再决定后头个打算。

到仔2007年5月3号，南洋报业控股有人事调动个消息，钟启章确认拨调去新设立个“文化产业总经理”箇只位子。

## 参考
绿野山庄

**绿野山庄**（）是勒马来西亚雪兰莪加影个一隻高档住宅区，有得480英亩，老早是橡胶园，后首来改造成“马来西亚个比佛利山庄”，也是马来西亚头一隻有门禁搭保安看守个封闭式社区。箇隻小区是亿万富翁李金友勒1980年代造。

## 里向住个名人
*马哈蒂尔·穆罕默德：马来西亚前总理（1981-2003，2018-2020）。
*艾哈迈德·扎希德：现任马来西亚副总理。

## 参考
2000年西巴丹岛绑架案

**2000年西巴丹岛绑架案**（）是勒2000年4月23号马来西亚沙巴州西巴丹岛发生个一桩人质危机。恐怖组织阿布沙耶夫个6家头跑到岛浪捉脱21名人质，包括9個马来西亚人、10個欧洲人、2個菲律宾籍员工。阿末，所有受害者侪安全释放。

## 事体
2000年4月23号，阿布沙耶夫恐怖组织个6名成员勒西巴丹岛绑架仔10名马来西亚人、3名德国人、2名法国人、2名芬兰人、2名南非人、1名黎巴嫩人搭1名菲律宾人。有一对美国夫妻搭一名当地海洋摄影师成功逃出来，呒没受伤。所有人质后首来侪畀伊拉关勒菲律宾霍洛岛丄。另外，勒垃霍洛岛丄个记者也畀伊拉捉脱。

阿布沙耶夫提出交关要求，包括释放1993年世界贸易中心爆炸案个犯人拉米兹·尤塞夫、240万美金个赎金，还要政府军队从霍洛周边全部退转去。

## 後续
德国敦促德国公民覅去沙巴。而总理马哈蒂尔·穆罕默德表示，绑架案要影响到沙巴州个旅游业，但弗会影响马来西亚别个地方。

4月27号，马哈蒂尔讲，马来西亚愿意搭绑匪进行谈判，话仔么会得尽一切努力确保人质放出来个。8月20号，马来西亚花仔论百万美金拿所有马来西亚人质救出来。同年8月28号，利比亚个卡扎菲也相帮拿西方人质赎回来，救出一個人花仔100万美金。。

菲律宾陆军勒2000年9月16号发动进攻，救出除开菲律宾潜水教练罗兰·乌拉（Roland Ullah）个所有人质。乌拉一直到2003年才畀放出来。

箇桩绑架案个主谋勒几年以后拨菲律宾政府逮捕，死勒2005年3月16号勒马尼拉东南面巴贡迪华（Bagong Diwa）监狱个暴动里向。其他人勒垃2016年畀菲律宾捉起来，2024年10月16号判伊拉终身监禁。

## 参考
宁波国际服装节

**宁波国际服装节**是中国国际贸易促进委员会、共青团中央、中国服装协会、中国纺织工业协会、香港贸易发展局、宁波市人民政府咾啥个机构主办，勒垃浙江省宁波市举办个综合性服装专业博览会，1997年开始头一届个，是宁波头一隻大型经贸活动。

宁波国际服装节开幕个辰光，会得组织开幕式、宁波国际服装博览会、各式各样个潮流发布、时尚交流、高峰论坛咾啥个。箇当中，宁波国际服装博览会是中华人民共和国商务部认定个A级展会。服装节也进行中外文化交流、贸易商谈箇种活动。

## 参考资料

## 外部链接
*
申江路

**申江路**是中華人民共和國上海市浦東新區一條南北走向个路，北起五洲大道，南到康桥东路，望南是申江南路，全長毛16公里，1996年6月份開工个，1997年7月1号前，申江路个巨峰路到锦绣路路段造好通车。2015年，申江路个华夏中路到康橋東路路段造好通车。

## 参考

## 参见
* 申江南路
1988年北海码头塌脱事故

**1988年北海码头塌脱事故**勒1988年7月31号，马来西亚槟城北海渡轮码头个候船平台因为人忒多，吃弗消重量塌脱哉。搿日正好是观音诞搭教堂百年庆，来往槟城个人多得吓煞，结果造成32人死脱，顶小个只有6岁，还有1674人受伤。

## 事体经过
7月31号正好是观音诞，槟岛有观音菩萨花车游行，大山脚教堂也有百年大典。两隻大活动引来了交关人跑到槟城，弄得渡轮忙煞，码头塞足。

虽讲港务局局长自家到场指挥，但是人实在忒多，根本疏散弗了。局长前脚刚跑开，候船平台就“轰”一声塌下来哉。17米高个平台裂开成V字形，浪向个人侪掼下去，压勒下头等船个摩托车骑士身浪，现场哭叫连天。

港务局官员马上救人，活下来个人也帮忙抬伤者。箇桩事故一共死脱32人，里头有2個是港务局官员，还有1674人受伤。死个人里有14個小囡，顶小个只有6岁。好几部直升机马上拿伤者送到医院，还有交关遗体是勒塌下来个水泥堆里向寻着个。

## 政府个回应
当时个总理马哈蒂尔·穆罕默德搭老婆茜蒂哈斯玛特地跑到现场了解情况，慰问伤者搭仔拜祭死脱个人。马哈蒂尔讲，箇种悲剧是料弗到个，槟城港务局个官员试过控制码头人潮，但是人实在多得来吓煞，结果情况失控哉。槟州首席部长林苍佑成立仔码头灾民基金会，帮灾民提供法律帮助，还向港务局要求合理赔偿。

交通部长林良实第四日请国家元首批准成立皇家调查委员会，由前法官郑明达领头查了45日，传仔99人作证。1989年个报告讲平台结构是好个，但是操作疏忽超载塌脱，要渡轮公司经理承担责任。保险公司拨1178个死伤者赔仔213万令吉。

## 参考
1992年巴生港油槽船大爆炸

**1992年巴生港油槽船大爆炸**发生勒1992年6月20号，一艘勒新加坡注册个油槽船“春丰3号”勒马来西亚雪兰莪州巴生港口失火烧起来，发生爆炸，造成13個人死脱。

## 事体经过
1992年6月20号夜里向9点钟左右，勒新加坡注册个油槽船“春丰3号”勒雪兰莪州巴生港口南港100米远个地方爆炸，伊辰光油槽船正勒垃拿易燃化学物事卸下去。爆炸么船也烧起来，烧仔两日天么船慢慢交沉下去。爆炸也拿附近隻油库完全烧脱。

爆炸发生仔么，有居民逃难，也有拿仔摄影机冒充记者冲进去拍照片牌视频个。勒垃半公里外头个海南村，有交关村民听到爆炸声连夜逃到巴生咾30公里外头个吉隆坡。巴生港一家海面浪个海鲜楼有交关吃饭个客人因为爆炸声逃脱，饭吃到一半弗吃了，餐馆损失几百块。

爆炸死脱13個人，包括7名船员、6位工作人员，遗体捞出来个辰光基本侪烂唻认弗出啥人哉。有两個人活下来哉。箇桩事体引发附近居民恐慌，要求政府拿化学油库搬场。

## 反应
总理马哈蒂尔·穆罕默德勒梳邦机场畀乌兹别克斯坦总统伊斯兰·卡里莫夫送行个辰光勒垃记者面前表示难过，讲：“箇桩事体弗应该发生。因为有关方面已经采取一切个安全措施。”伊表示箇桩事体是隻教训，政府会得全面研究箇桩事体个原因，尽可能让悲剧弗再发生。

## 调查结果
事体发生仔么，政府设立公共调查委员会，调查爆炸原因啊是人为因素。两年以後，出来份600多页个调查报告，证实爆炸案是人为疏忽造成个。报告讲油槽船船主Eximpet企业私人有限公司晓得液体油槽泵坏脱但弗修，要承担负责。海事局也因为没依法检查进巴生港口个商船搭船长弗老实申报危险物品畀判连带责任。港务局官员因为油槽船超时卸货，没申报超时准证，也要承担一部分责任。报告强调，假使讲海事局搭港务局严格执法，箇事体可能弗会得发生。13個死脱个人个家属后首来向美国法庭索赔3328万令吉。

## 参考
拉布市场

**拉布市场**（马来语：Pekan Rabu）是马来西亚吉打州亚罗士打市里向一栋老有名气个广场。「拉布」勒马来话里向就是礼拜三意思，所以也叫「礼拜三市场」，1975年成立个。1978年2月25号，当时个马来西亚副总理马哈蒂尔·穆罕默德亲自跑来帮拉布市场开幕。箇隻市场以卖衣裳、首饰搭地道小吃出名，是游客必到个打卡点。马哈蒂尔勒从政辰光花仔大力气发展箇隻市集，拿伊做成亚罗士打个地标性建筑。

到仔1996年，拉布市场大厦接受政府600万令吉箇补助，进行第二轮个扩建工程。到仔今朝，拉布市场市集已经成为吉打州购物嘉年华会个重点区域，也是国内外游客到吉打州来个辰光必去个地方。

## 参考
山努西祖尼

丹斯里**山努西祖尼**（，）是马来西亚个老牌政治人物，先加入巫统，后头跟牢马哈蒂尔·穆罕默德跳槽到土著团结党。伊是马哈蒂尔个嫡系亲信，39岁就拨提拔做乡区发展部长，后来还做过农业部长、吉打州州务大臣搭巫统总秘书，勒政坛活跃仔几十年。2018年3月9号，伊勒吉隆坡个屋里向过世，享年75岁。

伊个政治生涯搭马哈蒂尔牢牢绑勒一淘。1981年马哈蒂尔一做总理，就拿伊升做部长。之后伊一直勒内阁搭吉打州担任要职，直到1999年辞脱州务大臣个职位。2008年伊带头响应马哈蒂尔个号召退党抗议，2016年又跟牢马哈蒂尔一道签《公民宣言》反总理纳吉·阿都拉萨，最后加入土团党做到纪律委员会主席。

山努西勒党里向是个有交关争议个人物，一直跟牢马哈蒂尔，对头邪气多。伊精通华语搭德语，欢喜收集书搭世界领导人个录音带，还拿过南京大学个名誉教授衔头。

## 参考
多媒体超级走廊

**多媒体超级走廊**（，简称 *MSC*）是马来西亚一隻高科技经济特区。伊辰光个马来西亚总理马哈蒂尔·穆罕默德提出“2020年宏愿”计划，想让马来西亚从发展中国家变成发达国家，故咾勒垃1996年2月12号开幕个，目的是畀多媒体技术个创新生产者搭用户创建隻多媒体乌托邦枢纽中心。

多媒体超级走廊勒雪邦，离开首都吉隆坡市中心南面大概30公里，覆盖面积有宽、长，总面积为。马来西亚两座主要智慧型城市赛城（Cyberjaya）搭布城（Putrajaya）也勒多媒体超级走廊个范围里向。2006年12月7号，巴生港加入箇只计划，同时为仔管理搭监督多媒体超级走廊个发展，成立仔马来西亚数码经济机构（MDEC）。


File:KLIA_MTB%26Tower.jpg|南面个吉隆坡国际机场
File:KL Outing 022b.jpg|北面个双峰塔 
File:Masjid Putrajaya.jpg|布城
File:CYBER.jpg|赛城


## 轶事
2018年6月18号，阿里巴巴集团董事局主席（董事长）、淘宝网搭支付宝个创始人马云搭马哈蒂尔会面个辰光讲，讲自家老早（1997年）正是看到马哈蒂尔提出多媒体超级走廊个想法后，受到启发，最后创立阿里巴巴集团。

## 参考
2025年9月7号月食

**2025年9月7日月食**是勒垃协调世界时2025年9月7号出現个月全食，也是今年中国唯一一趟好看满全过程个月全食。

## 概述
箇趟月食个半影食分是2.3440、全影食分是1.3619。偏食維持209分，全食維持82分。

### 好看个区域
東半球没阳光照个部分侪好看，也就是亞洲，非洲，歐洲，北美洲阿拉斯加西部，搭仔南極大陸大部。

## 参考
2025年阿富汗地震

**2025年阿富汗地震**发生勒阿富汗辰光8月31号23点47分（世界协调时19点17分），勒垃阿富汗靠近巴基斯坦边境个楠格哈尔省、库纳尔省。箇场地震震级是矩震级MW 6.0级，震源深度只有得8公里，地震最大烈度只有得修订麦加利地震烈度表个9(IX)级（剧烈）。必过因为多种地质结构因素，箇趟地震造成交关大个影响，死脱3000多人，4000人受伤，8000栋房子坍脱；几乎所有人员伤亡财产损失侪发生勒库纳尔省。箇是1998年到现在阿富汗发生个顶要人性命个地震。

## 参考
第一次马哈蒂尔内阁

**第一次马哈蒂尔内阁**（；）是马来西亚第9届内阁。1981年7月16号，第四任首相马哈蒂尔·穆罕默德勒国家皇宫宣誓就任，勒7月18号公布伊首相生涯个第一次内阁。箇隻内阁里向一共有24名部长、24名副部长搭9名政务次长，一直运作到1982年4月30号新内阁成立，期间朆进行过改组。

## 保留原班人马
首相/国防部长：马哈蒂尔·穆罕默德（巫统）

副首相/内政部长：慕沙希淡（巫统）

### 部长
*财政部长：东古拉沙里（巫统）
*国家及乡村发展部长：山努西祖尼（巫统）
*贸易及工业部长：东古艾哈迈德礼道丁（巫统）
*教育部长：苏莱曼道勿（土保党）
*土地及地方发展部长：沙里夫艾哈迈德（巫统）
*交通部长：李三春（马华公会）
*农业部长：阿卜杜勒马南奥曼（巫统）
*卫生部长：张汉源（马华公会）
*联邦直辖区部长：邦基兰奥斯曼（沙人民党）
*房屋及地方政府部长：梁维泮（马华公会）
*外交部长：加沙里沙菲宜（巫统）
*劳工及人力部长：何文翰（马华公会）
*公共企业部长：拉菲达阿齐兹（巫统）
*工程及公共设施部长：三美威鲁（国大党）
*科学工艺及环境部长：王其辉（人联党）
*能源电迅及邮政部长：廖莫宜（砂国民党）
*原产业部长：梁棋祥（民政党）
*公共福利部长：艾莎·加尼（巫统）
*文化、青年及体育部长：莫达哈欣（巫统）
*新闻部长：穆罕默德拉末（巫统）
*首相署部长：穆罕默德纳西尔（伊阵）
*首相署部长：阿卜杜拉·巴达维（巫统）

### 副部长
*财政部第一副部长：麦汉锦（马华公会）
*财政部第二副部长：纳吉·阿都拉萨（巫统）
*国防部副部长：阿邦阿布·巴卡尔（土保党）
*内政部副部长：阿卜杜勒·拉希姆淡比仄（巫统）
*贸易及工业部第一副部长：刘集汉（马华公会）
*贸易及工业部第二副部长：沙里尔阿卜杜勒萨马德（巫统）
*教育部第一副部长：陈声新（马华公会）
*教育部第二副部长：苏海米卡玛鲁丁（巫统）
*联邦直辖区部副部长：依德里斯阿卜杜勒拉勿（巫统）
*新闻部第一副部长：林良实（马华公会）
*新闻部第二副部长：恩蓬叶海亚（巫统）
*交通部副部长：阿布哈桑奥玛（巫统）
*卫生部副部长：K.巴马纳旦（国大党）
*房屋及地方政府部副部长：阿卜杜勒加拉尔阿布·巴卡尔（巫统）
*劳工及人力部第一副部长：查卡利亚阿卜杜勒·拉赫曼（巫统）
*劳工及人力部第二副部长：黎志贤（沙人民党）
*工程及公共设施部副部长：聂侯赛因旺阿卜杜勒·拉赫曼（巫统）
*能源电讯及邮政部副部长：克拉伦斯阿隆曼苏（沙人民党）
*原产业部副部长：布江乌里斯（土保党）
*农业部副部长：爱德蒙朗古（砂国民党）
*文化、青年及体育部副部长：陈汉源（马华公会）
*首相署副部长：嘉玛鲁丁穆罕默德依沙（巫统）
*首相署副部长：阿卜杜拉阿卜杜勒·拉赫曼（巫统）
*首相署副部长：吴清德（民政党）

### 政务次长
*文化、青年及体育部政务次长：罗哈温（砂国民党）
*科学工艺及环境部政务次长：刘贤镇（人联党）
*公共福利部政务次长：查旺恩巴令（人联党）
*农业部政务次长：穆罕默德卡欣艾哈迈德（巫统）
*卫生部政务次长：周宝琼（马华公会）
*房屋及地方政府部政务次长：V.哥永拉惹（国大党）
*公共企业部政务次长：侯赛因马慕（巫统）
*国家及乡村发展部政务次长：莎丽花朵拉赛穆罕默德（巫统）
*外交部政务次长：穆希丁·亚辛（巫统）
金大中绑架事件

**金大中绑架事件**（）是1973年8月8号勒日本东京发生个一桩绑架案。箇桩事体是大韩民国中央情报部（KCIA）策划实施个，目标是伊辰光流亡勒美国，伊辰光正好去日本个大韩民国政治家、民主派人士，最大反对党个领袖金大中。箇桩绑架事件个幕后主使，大家普遍认为是当时个韩国独裁者朴正熙政权，目的是为仔消灭政治对手，阻止金大中勒海外继续批评伊军事独裁统治。

## 参考

* 
* 《김대중 납치사건 진실규명》, 국가정보원 과거사건 진실규명을 통한 발전위원회, 2007년.
特利刹蒂惨案

**特利刹蒂惨案**（）是1998年5月12号勒印尼雅加达特利刹蒂大学出个一桩枪击事体。印尼军队搭警察拿要求独裁总统苏哈托下台个抗议学生当靶子打，死脱4個学生仔，还有十多人受伤。箇桩事体后来变成黑色五月暴动个火药线，阿末逼得苏哈托下台滚蛋。
新秩序（印度尼西亚）

**新秩序**（）是印度尼西亚第二任总统苏哈托勒1966年掌权仔么，为仔搭前任总统苏加诺个“旧秩序”（）区分开来么用个隻政治口号。一般来讲，箇隻词指个就是苏哈托领导个专业集团党执政个32年（1966年-1998年）。新秩序靠军政府搭一小撮平民团体撑勒，用高压手段维护政治稳定搭经济发展，搞腐败、官商勾结、大规模镇压，阿末勒1998年爆发个大骚乱当中倒台，箇隻词也变成功苏哈托独裁统治个代名词。
十月维新

**十月维新**是指当时个韩国总统朴正熙勒1972年10月17号，为仔谋求终身独裁统治，对自家个政权发起个自我政变，发布《非常戒严令》，宣布全国戒严，拿宪法废脱，拿国会解散，禁止一切政治活动，所有大学停课，新闻、报纸、电视台进行军事管制。通过箇次政变，朴正熙推翻第三共和国，建立起韩国历史浪向完全军事独裁个第四共和国。

## 参考
印度尼西亚大屠杀（1965—1966年）

**1965年-1966年印度尼西亚大屠杀**（），也叫做**印度尼西亚反共大清洗**，是指勒印度尼西亚发生个一桩大规模屠杀。勒美国搭别样西方国家个支持下，印尼军队搭政府煽动针对印尼共产党成员、共产主义同情者、工会会员、印尼华人、无神论者搭左翼分子个大屠杀、城市暴动。

箇场大屠杀从有争议个政变「九三〇事件」开始个，毛估估受害人有得50万到100万人，也有讲法高达200到300万。箇桩事体勒全球冷战个背景下，是對共产主义者个政治清算，也促成了苏加诺下台搭苏哈托三十多年独裁统治个开始。
小费迪南德·马科斯

**小费迪南德·马科斯**（，），菲律宾政治人物，前总统老费迪南德·马科斯个儿子，2022年当选菲律宾第17任总统。勒伊爷执政个辰光，家族曾被指控有贪污搭人权问题。小马科斯从政仔么做过省长、众议员搭参议员，近年来通过社交媒体改善公众形象。

## 参考
第二次马哈蒂尔内阁

**第二次马哈蒂尔内阁**（）是马来西亚第10届内阁，由总理马哈蒂尔·穆罕默德领导，勒1982年4月30号宣誓就职，一直做到1986年8月11号新内阁成立为止，当中勒垃1983年、1984年、1985年、1986年进行过改动。
卢英敏

**卢英敏**（韩语：노영민，），大韩民国政治人物，做过大韩民国总统秘书室长、第17到19届韩国国会议员，还有第12任韩国驻华大使。伊勒读延世大学个辰光，因为参加反对朴正熙独裁个学生运动，蹲过牢监，后首来还拨延世大学开除，一直到1990年才拿到学位。进政界之前，伊还参加过工人运动，做过电工。伊帮过卢武铉、文在寅选总统，有交关韩国媒体拿伊当做文在寅个亲信。
潘查希拉青年团

**潘查希拉青年团**（）是印度尼西亚个隻准军事组织，1959年10月28号阿卜杜尔·哈里斯·纳苏蒂安上将建立个。箇隻组织老早是支持苏哈托新秩序军事独裁个半官方政治流氓组成个，勒1965年苏哈托军事政变里向扮演重要角色，还勒北苏门答腊省杀脱仔100万以上个所谓共产党人搭印尼华人。据讲现在组织还有300万以上成员，勒20世纪90年代末全国估计有400万到1000万个成员。

## 参考
窃国大盗

《**窃国大盗**》（）是2018年个一部纪录片，由哈瓦娜搭山姆（Sam Hobkinson）两个人导演。片子大概86分钟长，主要讲一個馬來西亞發展有限公司醜聞（1MDB）个通缉犯刘特佐搭马来西亚前总理纳吉·阿都拉萨个关系。2019年4月18号，《窃国大盗》勒马来西亚首都吉隆坡首映，请仔希望联盟搭非政府组织个领袖咾啥个70個人去看。到仔8月1号，美国媒体《好莱坞报导者》爆出来讲，有律师指控箇电影侵犯里向引用个视频个版权，诽谤伊客户，畀人认为是刘特佐勒垃想方设法阻止《窃国大盗》上映发行。

## 参考
红岩影片公司

**红岩影片公司**（）是马来西亚前总理纳吉·阿都拉萨个晚儿子搭乔尔麦法兰（Joey McFarland）勒2010年创办个电影制作公司，做仔包括2013年个《华尔街之狼》个电影。后首来箇家公司因为卷进一個馬來西亞發展有限公司醜聞（1MDB），畀美国联邦调查局（FBI）进行调查，勒2018年解散哉。

## 一马公司丑闻
红岩影片公司卷进仔一個馬來西亞發展有限公司醜聞。《华尔街日报》记者汤姆莱特搭布拉利霍普写个《鲸吞亿万》箇本书里向，详细介绍仔涉嫌从1MDB偷钞票个用途。2016年，美国联邦调查局（FBI）传唤仔箇家公司个好几个前任搭现任员工，伊拉被指控从1MDB挪用了1.55亿美元，用来资助2013年电影《华尔街之狼》个制作。公司老板里扎否认有啥不当行为。不过，红岩电影公司最后勒2018年3月同意向美国政府支付6000万美元（2亿3409万令吉），来达成和解，避免美国政府没收伊拉个资产。

## 参考
普拉博沃·苏比延多

**普拉博沃·苏比延多**（，）是印度尼西亚政治人物搭前军事将领，曾任特种部队司令，2024年当选印尼总统。伊出身政治精英家庭，岳父是独裁总统苏哈托。普拉博沃勒苏哈托时代指挥过特种部队，因为涉嫌1998年绑架民主活动家搭侵犯人权畀赶出军队。从政后伊组建大印尼运动党，主张强国主义政策，曾两度参选总统落败，最终勒2024年获胜。
汤米·苏哈托

**汤米·苏哈托**（，），印尼商人、政治人物，前独裁总统苏哈托个小儿子。伊1984年创立Humpuss集团，有得交关钞票。

2000年9月份，伊因为参与数百万美金个土地骗局畀判坐18隻号头个牢监，必过拒绝，还谋杀最高法院法官，2002年7月份谋杀罪名成立，判仔15年监禁，不过勒2006年10月就保释出来哉。

## 参考
国家发展政策

**国家发展政策**（；）是马来西亚总理马哈蒂尔·穆罕默德勒垃1991年6月17号提出来个项经济政策，目标是既要实现经济增长，又要确保社会各阶层侪好享受到发展个好处。

国家发展政策勒1990年代取代仔新经济政策（NEP），必过还是继续推行大部分针对土著个平权行动措施。根据政府数据，马来人勒经济当中个份额虽然讲比老早多勿少，还是呒没达到30%个目标，外加搭马来人企业整体所有权相关个一星重要目标还朆实现。箇隻政策1991年开始实行，为期10年，到2001年拨国家远景政策（NVP）取代脱。

## 参考
宁静号

**宁静号**（英语：Tranquility），老早叫**平静号**（英语：Equanimity），原本是刘特佐买个私人豪华游艇，因为搭一個馬來西亞發展有限公司醜聞（1MDB）有牵连，畀马来西亚政府扣勒巴生港，2019年法拍畀云顶集团下头个云顶马来西亚有限公司，花仔1亿2600万美元，那名字改脱。

## 参考
宝卷

**宝卷**，也叫**宣卷**，中国个宗教说唱文学，明朝个辰光出现个。宣唱人宣唱、朗誦、演出，常常勒垃庙里向，或者信徒屋里向进行个，有个有中场休息。乃朝，宝卷还勒垃江浙、河西一带行，帮评弹一淘是江南两大曲艺，有多隻非遗项目。

伊是从唐朝个变文发展出来个一种讲唱文学形式。老底子个宝卷讲个主要是佛经故事、劝事文、民间故事，多是宣扬因果报应个，主要用韵文写个七言或者十言文章，也有用散文写个。乃朝是曲艺表演，勿同地方个宣卷有自家特色个唱腔曲调、经典剧目、演出流程。

## 参考
第四次马哈蒂尔内阁

**第四次马哈蒂尔内阁**（马来语：Kabinet Mahathir Keempat）是马来西亚第12届内阁，由总理马哈蒂尔·穆罕默德领导，勒1990年第8届大选之后组成。箇届内阁勒1990年10月27号宣誓就职，一直做到1995年5月4号新内阁成立为止。

勒任期内有交关次改组，最重要个是副总理阿卜杜勒·加法尔·巴巴因为输脱巫统党选而辞职，后首来由安瓦尔·易卜拉欣接替。
第五次马哈蒂尔内阁

**第五次马哈蒂尔内阁**（）是马来西亚第13届内阁，由总理马哈蒂尔·穆罕默德领导，勒1995年第9届大选之后组成。箇届内阁勒1995年5月4号宣誓就职，一直做到1999年11月29号第10届大选为止。
第六次马哈蒂尔内阁

**第六次马哈蒂尔内阁**（）是马来西亚第14届内阁，由总理马哈蒂尔·穆罕默德勒1999年第10届大选之后组成。箇届内阁勒1999年12月15号宣誓就职，一直做到2003年11月3号阿卜杜拉·巴达维接替马哈蒂尔成为新总理为止，期间经过三次改组。

箇是马哈蒂尔最后一隻完整任期，为伊22年个总理生涯画上句号，完成权力畀阿卜杜拉·巴达维个平稳过渡。
第七次马哈蒂尔内阁

**第七次马哈蒂尔内阁**是马来西亚第二十届内阁，也是马来西亚建国后头一趟政党轮替后个头一隻内阁，是马哈蒂尔·穆罕默德卸任15年后头一趟重新出山做总理领导个内阁。

2018年5月9号，由人民公正党、民主行动党、土著团结党搭国家诚信党组成个希望联盟，再拉拢沙巴民族复兴党，勒前任总理马哈蒂尔·穆罕默德个带领下头，勒第14届全国大选里向打败仔国民阵线，组成希盟政府，破脱仔巫统从独立以来超过60年个长期执政。7月16号，箇届内阁正式成立。
2020年2月24号，希望联盟拆开来哉，内阁也解散脱。

## 内阁成员名单

### 总理
*马哈蒂尔·穆罕默德（土著团结党）兼任代理教育部长

### 副总理
*万·阿齐扎（人民公正党）兼任妇女、家庭及社会发展部长

### 部长
*财政部长：林冠英（民主行动党）
*内政部长：穆希丁·亚辛（土著团结党）
*国防部长：末沙布（国家诚信党）
*教育部长：马智礼（土著团结党）*中途辞职*
*乡区发展部长：丽娜哈仑（土著团结党）
*经济事务部长：阿兹敏阿里（人民公正党）
*工程部长：巴鲁比安（人民公正党）
*交通部长：陆兆福（民主行动党）
*外交部长：赛义夫丁阿卜杜拉（人民公正党）
*通讯及多媒体部长：哥宾星（民主行动党）
*农业部长：萨拉赫丁阿尤布（国家诚信党）
*房屋及地方政府部长：祖莱达（人民公正党）
*卫生部长：祖基菲里艾哈迈德（国家诚信党）
*人力资源部长：M.古拉（民主行动党）
*直辖区部长：卡立阿卜杜勒萨马德（国家诚信党）
*旅游、艺术及文化部长：穆罕默德汀可达比（沙巴民族复兴党）
*能源、科学、科技、气候变化及环境部长：杨美盈（民主行动党）
*青年及体育部长：赛沙迪（土著团结党）
*国际贸易及工业部长：达勒雷京（沙巴民族复兴党）
*国内贸易及消费人事务部长：赛义夫丁·纳苏蒂安（人民公正党）
*企业及合作社发展部长：礼端优素福（土著团结党）
*原产业部长：郭素沁（民主行动党）
*水务、土地及天然资源部长：西维尔再也古玛（人民公正党）
*首相署部长（宗教事务）：慕加希（国家诚信党）
*首相署部长（法律事务）：刘伟强（沙巴民族复兴党）
*首相署部长（国家团结及社会和谐）：瓦塔慕迪（马来西亚进步党）

### 副部长
*财政部副部长：阿米尔丁·哈姆扎（土著团结党）
*内政部副部长：阿齐兹加曼（沙巴民族复兴党）
*国防部副部长：刘镇东（民主行动党）
*妇女、家庭及社会发展部副部长：杨巧双（民主行动党）
*教育部副部长：张念群（民主行动党）
*乡区发展部副部长：西华拉沙（人民公正党）
*经济部副部长：拉兹基丁（土著团结党）
*工程部副部长：安努亚达希（国家诚信党）
*交通部副部长：卡玛鲁丁加法尔（人民公正党）
*外交部副部长：马祖基叶海亚（土著团结党）
*通讯及多媒体部副部长：恩丁沙兹里（土著团结党）
*农业部副部长：沈志勤（人民公正党）
*房屋及地方政府部副部长：拉惹卡玛鲁巴林沙（国家诚信党）
*卫生部副部长：李文材（人民公正党）
*人力资源部副部长：马夫兹（国家诚信党）
*联邦直辖区部副部长：萨赫尔丁穆罕默德沙烈（土著团结党）
*旅游部副部长：穆罕默德峇迪亚（人民公正党）
*能源、科学、科技、气候变化及环境部副部长：慕丽娜（沙巴民族复兴党）
*青年及体育部副部长：沈志强（民主行动党）
*国际贸易及工业部副部长：王建民（民主行动党）
*国内贸易及消费人事务部副部长：张健仁（民主行动党）
*企业家发展部副部长：穆罕默德哈达（国家诚信党）
*原产业部副部长：三苏伊斯坎德尔（人民公正党）
*水务、土地及天然资源部副部长：东古朱布里（民主行动党）
*首相署副部长（宗教事务）：傅芝雅（人民公正党）
*首相署副部长（法律事务）：穆罕默德哈尼巴（国家诚信党）
*首相署副部长（国家团结及社会和谐）：穆罕默德法力（土著团结党）*死勒任丄*

## 参考
岭湖村（绍兴）

**岭湖村**，是吴越绍兴市柯桥区钱清街道个一隻行政村。

境内有牛头山，村居靠山靠水，讴作临江村。1956年办高级社个辰光，改作岭江。山下底有湖，讴作后梅湖，有姓方个蹲勒湖边丄，村坊就讴作湖头方。2003年6月份，岭江则湖头方村合并成岭湖村，村委设在原来个岭江村。

岭湖村面积3.04平方公里，人口5095個人。

## 参考资料
潍坊路

**潍坊路**是中華人民共和國上海市浦東新區一條東西走向个路，西起浦東南路，東到源深路接羽山路，全长1865米。箇条路一开始是條乡下头个烂泥路，1953年改造成彈街路。1979年3月份，铺仔瀝青路面搭仔水泥路面。1987年，路望东延伸到源深路。箇条路路名从山东省潍坊市来个。

## 参考
龙仕强

**龙仕强**（；），绰号Dr Jason Leong，马来西亚籍华裔国际脱口秀喜剧演员、编剧、视频制作人，老早做过政府医院个医生。2014年放弃做医生，转去做英语喜剧表演，是头一個获得香港国际喜剧比赛冠军个马来西亚人。

2018年一個馬來西亞發展有限公司醜聞个一個被告刘特佐逃脱，结果因为伊生得邪气像，受到关注。

## 参考
第三次马哈蒂尔内阁

**第三次马哈蒂尔内阁**（）是马来西亚第11届内阁，由总理马哈蒂尔·穆罕默德领导，勒1986年第7届大选之后组成。箇届内阁勒1986年8月11号宣誓就职，一直做到1990年10月26号新内阁成立为止，每年侪有变化，当中1988年个辰光，吉隆坡高等法庭就巫统个党选争议判巫统是非法组织，弗得弗让交通部长林良实做临时总理，人先回去重新注册政党。
杨高中路

**杨高中路**是中华人民共和国上海市浦东新区一条主干道，东西走向个，是杨高路个中段部分。道路全长7公里，西起上海科技馆、世纪广场附近个杨高南路世纪大道路口，望东偏北到杨高北路，还是花木街道、洋泾街道个分界线。

## 参考
杨高中路附近设施
杨高路

**杨高路**是中国上海市浦东新区一条南北走向个主干路，现在分成成山路、杨高南路、杨高中路、金高路、津航路、杨高北路、杨高北一路，南起上南路，北到江海路，全长28公里。

1956年，上海市高桥区、洋泾区、杨思区合并成立东郊区，修一条贯通全区个道路，第二年3月份完工个。因为路两头分别是杨思镇、高行镇，故咾叫杨高路。伊辰光全长18.9公里，宽度3.5米，是煤屑路面。1971年铺柏油路面，1980年拓宽到6~7米，延伸搭高桥镇。1992年，浦东开发开放，杨高路大规模扩建成双向6快2慢个路，同年12月5号通车个，道路红线宽50米，有立交桥。1994年，经市政府批准，杨高路分别改名成杨高南路、杨高中路、杨高北路，上南路到艾镇一段个杨高支路也改名叫成山路。2008年再扩建成8快2慢个路。2016年开始，杨高路进行快速路改造工程，2023年12月23号全线通车。

杨高路拿三林镇、世博园、陆家嘴金融贸易区、金桥出口加工区、外高桥保税区串勒一淘，是浦东新区重要个交通主干道，交通流量邪气大。

## 参见
* 林海公路

## 参考
东郊区

**东郊区**，上海市撤销个一隻区，勒垃乃朝浦东新区西部。

1956年2月9号，高桥、洋泾、杨思3隻区合并成立东郊区，名字意思是伊勒垃市区东面隻近郊。区界东起椿树浦、咸塘浜一线，南沿咾赵家沟、海塘浜、白莲泾、杨思港，西面就是黄浦江、浦东大道、浦东南路一线，北到长江口，面积有得145平方公里。区长赵福第。1958年10月20号，经国务院批准，东郊区撤销，帮东昌区合并设立浦东县。

## 参考文献
杨思区

**杨思区**是上海浦東歷史丄隻市辖区，名字从楊思鎮来个。区界东起白莲泾、薛家浜，南到中汾泾、杨思港，西到黄浦江，北到华漕㳠、张家浜。民国17年（1928年）设置楊思區，从上海縣劃到上海特別市。民国34年（1945年），拿原先塘桥区吃脱。民国36年（1947年）改名**斯盛区**，1950年恢復老名字杨思区。1956年帮洋泾區、高桥区一淘合并成东郊区。

## 参考
塘桥区

**塘桥区**是上海浦東歷史丄隻市轄區，西面贴牢黄浦江，南面杨思区，北面洋泾区，东到南汇县，面积14.84平方公里。箇地方老底子是上海縣塘橋鄉。民国17年（1928年）設立塘橋区，从上海縣劃到上海特別市。民国34年（1945年）撤销，地划畀洋泾區、杨思區。

## 参考
洋泾区

**洋泾区**，上海老底子隻区，1927年个辰光上海特别市设置个，勒垃乃朝上海市浦东新区西部、黄浦江东岸，名字是从区里向洋泾港、洋泾镇来个。1945年，陆行区、塘桥区撤销，部分地块并进箇隻区。1952年，西面拆出隻析东昌区。1956年撤销，帮高桥、杨思两隻区一淘撤销成立东郊区。
沪西区

**沪西区**是日本佔領上海辰光勒垃现在上海市区西部设立隻區。1938年12月份，漕泾区、法华区、蒲淞区合并成沪西区。1943年8月份改叫**第四区**，1944年8月份又恢復叫**沪西区**。1945年抗日战争胜利仔么，沪西区撤销，拆成新泾区、龙华区。

## 参考
陆行区

**陆行区**是中华民国上海特别市隻区，勒垃现在个浦东新区，东到川沙县，南到洋泾区，北到高行区，西到黄浦江，面积有得27平方公里。当地老底子是上海县陆行乡。1928年，陆行乡成为陆行区，区政府勒垃金桥镇。1945年抗日战争结束仔么，伊併进洋泾区。

## 参考
蒲淞区

**蒲淞区**是上海浦西歷史丄隻市辖区。歷史丄区政府勒垃天山路西端新泾港边个北新泾老街。

区界东连法华区，南接漕泾区，西面是青浦县，北面是真如区，横跨吴淞江，面积有得80.10平方公里。区里向有北新泾、虹桥、江桥、诸翟、华漕、周家桥、陈家渡、曹家渡、中新泾、王满泗桥10隻镇。蒲淞区箇名字从蒲汇塘、吴淞江来个。當地原本是**蒲淞镇**。1912年，蒲淞鎮改成**蒲淞市**。民国17年（1928年），从上海縣划到上海特别市，設立蒲淞区。民国27年（1938年），日本人拿蒲淞区撤销脱，地划畀沪西区。抗日戰爭結束仔么，呒没重新设立蒲淞区，虹橋路望北設立第25區（新涇區），望南变成第26區（龍華區）。

## 参考
印度尼西亚对东帝汶个占领

**印度尼西亚对东帝汶个占领**是从1975年12月7号印度尼西亚军队硬劲入侵东帝汶开始个。伊拉号称去殖民化，实际浪是对东帝汶来个蛮来来个军事霸占搭统治，拿东帝汶抵抗势力、东帝汶华人杀光，1976年成立东帝汶省，正式吞并东帝汶，帮澳大利亚瓜分当地油气资源，还有得美国、东盟个支持。东帝汶老百姓畀伊拉当草芥嫩，害死脱交关八辣人，造成仔天大个人道灾难。东帝汶人呒没服软，拗命拗仔廿几年，加上国际社会也看弗过去，阿末逼得印尼呒没办法，只好勒1999年缩转去，兵马全部撤出，畀联合国托管。
对印尼华人个歧视

**对印度尼西亚华人个歧视**搭暴力行为，老里八早就有哉。1740年前头，荷属东印度政府就勒红溪惨案里向杀脱仔超过一万名华人。箇辰光开始，排挤印度尼西亚华人个事体就呒没停过。要讲规模顶大、顶失控个，就是1965年反共清洗箇趟，还有1998年因为对华贸易引起个黑色五月暴动。后头一埭，有上百个华裔妇女拨人强奸，真真是作孽。

箇种歧视，有辰光是明打明个暴力搭法律限制，有辰光就是日常讲闲话个口气搭用词弗好听。因为箇个缘故，交关印尼华人身份浪向尴尬煞哉，既呒办法融入华人圈子，也呒办法搭印尼人一道混。
法华区

**法华区**是中華民國上海特别市一隻區，东到上海法租界搭仔沪南区，西面到蒲淞区，南面是漕河泾区，北到苏州河，面积有得19.18平方公里。當地一开始是上海县法华乡，是租界勒垃沪西越界造路个地方，1928年划畀上海特别市，叫伊法华区。1938年，法华区併进沪西区里向。

## 参考
法华镇

**法華鎮**是中國上海歷史丄隻鎮，大样模子勒垃長寧區新華路街道。

## 历史
北宋开宝十年（970年），惠禅和尚勒垃华亭县高昌乡李漎泾北岸造仔法华寺（乃朝法华镇路525号），寺名法华两個字从“妙法莲华经”来个，意思是佛经精妙，洁丽如莲。法华寺成立仔么，周边闹猛起来哉，叫**法华巷**。

明朝嘉靖年，法华寺周边人口规模帮一般个镇差大勿多，李漎泾两岸到处是商铺、民房，形成一条东西长约三里个街道。法华寺周边开始叫**法华镇**。

乾隆九年（1744年），吴淞巡检司搬到法华镇。清朝嘉庆年修订个《上海县志》里向拿法华镇看成上海县西部第一个集镇。咸丰三年（1853年），小刀会首领刘丽川领仔帮军队打法华镇，拿吴淞巡检司烧脱。咸丰五年正月初一（1855年2月17号），刘丽川半夜里向突围失败死脱，畀清军活捉个畀领到法华镇韦天庙（乃朝法华镇路803～815号）处决。咸丰十年（1860年），清政府为仔加紧镇压长毛，扩大地方团练规模，法华镇又叫**法华（团练）局**。光绪三十二年（1906年），清末新政，开办学堂，法华局改叫**法华学区**。宣统二年（1910年），法华寺周边人口只有得18452人，设立**法华乡**。因为外头地方工厂越来越多，原先勒垃法华乡种田做手工业个农民出去打工，法华乡人越来越少。

民国17年（1928年）7月9号，法华乡划畀上海特别市，法华乡改设成法华区。八一三事变之后，日军攻占法华寺周边地区。

中华人民共和国成立仔么，法华寺地区划畀长宁区。

## 参考
蓬莱路（上海）

**蓬莱路**，是上海市黄浦区老城厢一条东西向个路，路名是从上海老城厢中部老底子隻道观蓬莱道院来个，1906年造个。箇条路是填河修出来个，走向大样模子是老城厢里向个半段泾、杨家桥浜、运粮河浜。现在长773米，西起中华路接安澜路，东面到鸳鸯厅弄。

上海特别市临时政府曾勒垃箇路丄，遗址进仔黄浦区文物保护单位名录。上海老底子有蓬莱区箇隻区划，也是因为箇条路来个。

## 参考来源
哈法立占

拿督**哈法立占**（），马来西亚一名响当当个大律师，做过国民阵线搭巫统个法律顾问。伊勒纳吉·阿都拉萨做总理个辰光专门帮纳吉处理民事搭诽谤个案子，比方讲纳吉告林良实诽谤箇桩事体，就是伊出面摆平个。

2014年7月15号，哈法立占因为伊张臭嘴巴闯仔穷祸。伊话啥“女人来老鬼三就弗配做大臣”，结果朝野上下侪跳起来，非政府组织也一淘铲伊歧视女性，骂得唻狗血淋头。

2019年2月21号，检察院话伊勒2014年到2015年箇段辰光，偷偷摸摸拿前总理纳吉个一千五百万令吉黑铜钿，汇进自家律师楼个户头里向。喏，箇就叫洗黑钱！勒吉隆坡个地方法庭，伊吃着两项洗黑钱个罪名。不过伊头皮挢，死也弗认账，阿末拿五十万令吉保仔出来，等开庭。等到2021年7月30号，控方居然自家撤回仔控罪，吉隆坡地庭只好拿伊放脱，判伊无罪释放。箇桩事体也就箇能弗清弗爽个结束哉。
## 参考
嵩山区

**嵩山区**是中华人民共和国上海市一隻弗存在个市轄區。嵩山区东起浙江南路、西藏南路、制造局路、高雄路、江边路，南到黄浦江，西到重庆中路、重庆南路、鲁班路，北到延安东路，面積4.1平方公里。乃朝是黄浦区个一部分。

## 歴史
箇区1945年設立个，一开始叫**泰山區**。1947年改名嵩山区，取名从嵩山路来个。1956年，嵩山区撤销脱，北部并到邑庙区里向，南部进仔卢湾区。

## 参考文献
制造局路

**制造局路**，老底子叫**斜桥南路**，是中国上海市黄浦区一条南北走向个路，南起高雄路、龙华东路，北到徐家汇路，长3400米，宽10米到18米。路名是从江南机器制造总局，也就是现在个江南造船厂来个。

## 参考
常熟区

**常熟区**，上海特别是撤销脱个隻市辖区，勒垃现在上海市区西南部徐汇区里向。

民国34年（1945年），常熟区成立，东起陕西南路、日晖路（今瑞金南路），南到黄浦江、龙华港，西面是兴国路、宛平路、谨记路（今宛平南路），北到长乐路、华山路，名字是从区里向常熟路来个，面积毛8.66平方公里。1956年撤销，畀徐汇区吃脱。

## 参考来源
新成区

**新成区**，上海市隻撤销个市辖区。1946年2月份成立，一开始是第十一区，后来用区里向个新闸路、成都北路叫伊“新成区”。箇区一开始东到西藏中路，西到泰兴路、茂名北路，南面到中正东路、中正中路，北面是吴淞江，有得2.76平方公里，又76保、1676甲，区公所勒垃成都北路360号。1949年6月份，保甲制废脱。1950年6月份，设立十隻街道，1952年9月份改成17隻街道。1956年6月份，静安区撤销，望西扩展到常德路、富民路，面积增加到4.27平方公里，街道调整成15隻，1958年1月份，改成12隻街道。1960年1月份，新成区撤销，成都北路望东划畀黄浦区，望西帮撤销个江宁区、长宁区东部一淘组建新个静安区。

## 参考来源
福建路桥

**福建路桥**，也叫**老闸桥**，勒垃中国上海市区苏州河丄，桥北面是闸北区福建北路，桥南面是黄浦区福建中路，桥长97米，宽20米。

## 历史
福建路桥原先是清康熙年造个座三洞石闸，高头有畀人行个浮桥。同治三年（1864年），造仔座木桥，光绪十一年（1885年）6月份，工部局拿老底子隻木桥拆脱，新造仔座7孔木桥，叫伊老闸桥，同年10月份造好个。民国35年（1946年），木桥坏脱哉，故咾拿桥拆脱重造座长61.6米个新木结构桥，叫伊福建路桥，1966年，木桥拆脱，改建成长71.4米，宽11.58米个钢筋混凝土双曲拱桥，1968年造好。因为箇座桥畀船撞仔埭趟，变成危桥哉，故咾2001年拿桥拆脱，重新造仔座桥，2004年2月份开工造个，2007年年底造好通车个。

## 参考
老闸区

**老閘区**是中华人民共和国上海市歷史丄隻市轄區，東到黃浦區，西到西藏中路，南到中正東路，北到蘇州河，面積0.95平方公里。现在伊是黄浦区个一部分。

## 歴史
1945年，老閘区成立。區名从老闸桥来个。1956年3月份，老閘区撤销脱，畀黄浦区吃脱。

## 参考文献
加影监狱

**加影监狱**（，）勒垃马来西亚雪兰莪加影，1975年开始造个，占地161.3公顷，1985年年中全面投入运营。

## 参考
北站区

**北站区**是中华人民共和国上海市隻弗存在个市轄區，東起河南北路、寶山路、寶興路，西到宋公园路、北西藏路，南到蘇州河。乃朝是静安区个一部分。

## 历史
1945年設置第十五区，1947年改名北站區，區名从上海北站来个。1956年撤销脱，畀闸北区吃脱。

## 参考文献
和田路

**和田路**是中華人民共和國上海市靜安區條南北走向个路，北起洛川東路，南到中山北路。箇条路老底子是宝山县县道，民国3年（1914年）改成現代化道路，因为附近有宋公园，故咾叫**宋公园路**。1950年，用新疆地名和阗县拿伊改名**和阗路**。1959年，和阗县改名和田县，路名也同步改成和田路。

## 参考
北四川路区

**北四川路区**是中华人民共和国上海市隻撤销脱个市轄區，乃朝是虹口区个一部分。伊東南面到沙涇港、俞涇浦，西到虬江路、宝兴路，北到魏德邁路。1945年开设个，区名从北四川路来个。1956年，箇隻區畀虹口区吃脱。

## 参考
提篮桥区

**提籃橋区**，也叫**提篮区**，是上海市隻撤销脱个市轄區，乃朝是虹口区个一部分。箇區東北面到大连湾路，西到虹口港，南到黃浦江。箇区1945年成立个，伊辰光叫第18區，1947年改名提籃橋区。1960年畀虹口区吃脱。

## 参考文献
新市区（上海市）

**新市区**是中國上海市歷史丄隻市辖区，东面到黄浦江，西、南面是北四川路区、提篮桥区、榆林区、杨浦区，北到江湾区。1949年5月份，全区总面积24.8平方公里，人口4.6万多人。

新市区是1929年中华民国國民政府个大上海计划里向划定个新上海市中心区域所在地。1945年，當局勒垃當地成立**上海市第二十一区**（**新市街区**）。1952年10月份，新市区畀江湾区吃脱。

## 参考
缉拿纳吉集会

**缉拿纳吉集会**（），也叫**逮捕纳吉集会**，是2015年8月1号勒马来西亚首都吉隆坡来个一隻大集会。箇个集会是非政府组织“为了马来西亚”（Demi Malaysia）发起个，主要个目的是要扳倒牵涉进一個馬來西亞發展有限公司醜聞个伊辰光个马来西亚总理纳吉·阿都拉萨。

## 参考
2009年霹雳州宪政危机

**2009年霹雳州宪政危机**，是马来西亚霹雳州个一场大乱局。事体个起因是三個民联个州立法议员临阵脱逃，跳槽到仔州反对党（国民阵线）边壗，搞得民联呒办法再控制州议会过半数个席次，州政府也就瘫脱哉。

当时个霹雳州苏丹苏丹阿兹兰沙弗买账，拒绝仔州务大臣莫哈末尼查要求解散州议会、重新选举个请求。相反，州反对党国阵勒箇三個跳槽议员个支持底下组建隻新个州政府。

箇辰光，当时还是副总理个纳吉·阿都拉萨（同时也是霹雳州国阵个主席）就去觐见苏丹阿兹兰沙。纳吉拍胸脯讲国阵已经得到大多数议员个支持哉，苏丹就叫伊拿出证据来。后首底纳吉就领仔31名州立法议员再去见苏丹，侪讲对民联州政府呒没信心，支持国阵上台。就箇能，一场宪政大戏就开演哉。后来箇桩事体一直闹到法院，最终联邦法院判国阵赢脱哉。
大场区

**大场区**是中华人民共和国上海市歷史丄隻市辖区，乃朝是宝山区个一部分。大场区东起纪念路（乃朝共和新路）、岭南路、俞泾浦、北宝兴路，南到中山北路、沪宁铁路，西到杨泾、花园河，北到薀藻浜，名字从大场镇来个。

## 历史
上海特別市成立仔么，南京國民政府打算拿寶山縣部分地方划畀上海特別市，成立大場區，必过江蘇省弗願意。1945年，大场区成立。1946年，区南部部分土地划畀真如区。1956年，大场区帮江灣區、吴淞区一淘撤销成立北郊区，当中原大场区个延长路、新村路望南个地划畀普陀区。

## 参考文献
双重功能

**双重功能**（），也有人翻译成功“**双职能**”、“**双重职能**”、“**双重使命**”，是苏哈托“新秩序”政府搞出来个一套理论，认为军队弗单单要管国防，还要插一脚勒政治里向做老大。

箇只“双重功能”个理论，根本浪就是畀军方寻隻借口，让伊拉可以明打明增加对印度尼西亚政府个控制，好对印尼狠三狠四，比方讲勒议会里向特地留好交关席位拨军方，政府里向个大官也侪要拨军方个人来做咾啥个。

## 参考
艾哈迈德·陶菲克

**艾哈迈德·陶菲克**（，），印度尼西亚《Tempo》杂志个记者，伊因为批评独裁总统苏哈托出名，箇本杂志也拨苏哈托个“新秩序”政府查封脱哉。杂志畀政府查封脱仔么，陶菲克就搭别人一道，另起炉灶成立仔個独立记者联盟。弗过苏哈托政府弗认账，死活弗肯承认箇个团体。

## 参考
印度尼西亚议会大厦

**印度尼西亚共和国议会大厦**（），大家也叫伊人协／国会／地方代表理事会大厦，是印度尼西亚立法机关个所在地。箇栋建筑主要拨人民协商会议（里头包括人民代表会议搭地方代表理事会）使用。

1965年3月8号，印尼第一任总统苏加诺下令建造箇栋大楼。弗过后来九三〇事件发生，施工个进度就受到影响。

到仔1998年5月，箇栋大楼拨大约八万名大学生占领。伊拉箇趟行动是为仔抗议特利刹蒂惨案，要求独裁总统苏哈托下台，搭仔解散人民代表会议搭人民协商会议。
四·一九运动

**四·一九运动**（），是1960年3月份开始，大韩民国中学生、大学生搭工人一淘搞起来个一场学生运动。箇是因为当时个韩国总统李承晚勒第四任总统选举个辰光动手脚、作票舞弊，弄得学生搭老百姓侪跑出来抗议。箇场革命推翻李承晚个独裁统治。因为规模顶大个日子是4月19号，所以大家侪叫伊“**4·19革命**”。到今朝，韩国每年到箇天还会得纪念箇桩事体。

事体个开头，是当年3月份勒马山市抗议选举结果个辰光，勒海边发现個死脱个学生个浮尸氽勒水面浪，发现是拨催泪弹打穿头壳死脱个。箇场革命逼得李承晚只好下台，韩国过渡到第二共和国。必过，革命结束纔一年，朴正熙少将就发动军事政变，故咾也有人叫伊“未完个革命”。
圣乔治马焦雷（莫奈）

1908年，克劳德·莫奈勒威尼斯画仔一组关于**圣乔治马焦雷**岛教堂个系列风景画。箇趟是俚一生当中唯一一埭到威尼斯。莫奈回到法国仔么，勒自家屋里向完成箇批威尼斯画作。1912年，箇批画勒巴黎展出。威尔士个收藏家格温多林·戴维斯（Gwendoline Davies）买仔其中三幅。

2016年7月份，瑞士官方代表美国当局查封一幅刘特佐收藏个莫奈个《圣乔治马焦雷》，表示俚是用“一个马来西亚发展有限公司”（1MDB）隻政府投资基金里头个钞票买个箇幅画。

## 各個版本

## 参考
国民联盟（马来西亚）

**国民联盟**（）是勒2020年马来西亚政治危机当中成立个隻政党联盟。勒马来西亚下议院里向有得68席。伊主要是土著团结党、伊斯兰党搭仔马来西亚民政运动党箇几個党一道组成，推举穆希丁·亚辛做马来西亚个第八任总理。弗过好景勿长，到2021年8月21号，因为联盟内部分裂，呒办法再得到议会里头大多数个支持，结果俚哚个政权就塌脱哉。
国民联盟

**国民联盟**好指个是：
*国民联盟（法国）（，缩写：），法国极右翼政党，老底子叫国民阵线。
*国民联盟（马来西亚）（），马来西亚政党联盟。
*国民联盟（葡萄牙）（，1930年—1974年），葡萄牙老底子隻法西斯独裁政党。
黄自达

**黄自达**（，），字**廷达**，号**托马斯保罗**（，教名），印度尼西亚一位华裔政府官员。

伊生勒梭罗，1948年从巴达维亚（现在个雅加达）个印度尼西亚大学毕业仔么就开始吃政治饭哉。1953年当选做个副主席，1954年加入印度尼西亚国籍协商会，到1960年勒里向也越来越活跃。1963年1月1号，伊拨印尼最高领导人苏加诺任命做总统府秘书长；到同年5月10号，升上去做国务部长，勒总统府内阁里头专门帮内阁主席团做点特别任务，比方讲直接处理搭马来西亚对抗个政治搭统筹工作。

1965年，独裁者苏哈托个“新秩序”政府拿伊关进去哉，朆审朆判直接拿伊关仔10年。1976年，政府又赖伊讲伊参与九三〇事件。伊最终勒1977年放出来。

1995年，伊出版《黄自达回忆录》，里向有苏加诺派伊调查1965年大规模谋杀个细节搭范围咾啥个。同年9月25号，箇本回忆录拨政府禁脱哉，伊辰光已经卖得12000册。

1996年5月26号，黄自达因为生毛病勒雅加达过世，享年74岁。

## 参考
我个故事：荒野中个正义

《**我个故事：荒野中个正义**》（），是马来西亚前总检察长汤米·汤姆斯写个本自传。箇本书交交关关讲伊从小辰光哪能长大，哪能做成执业律师，再到哪能当上总检察长个心路历程，外加爆出来交关任职期间个政坛搭司法界内幕。箇本书勒2021年1月30号正式出版。

## 参考
客人

**客人**，也叫**人客**，可能指个是：
*访客、宾客：接受邀请、受着招待个人。
*顾客：商业来交易个人。
*游客：出去兜孛相个人。
*客商：出外做生活个生意人。

## 其他
* 客家人，一隻漢族民系
* ，2015年金光泰导演个韓國電影
* ，日本民俗款待神靈个一種概念
申江南路

**申江南路**，北到浦东新区川沙新镇沔北路接申江路，南到奉贤区奉城镇朝阳路，通过浦东新区，奉贤区两隻区，全长26公里。箇条路勒垃2012年2月22号造好通车。

## 参考
东书房路

**东书房路**是中国上海市浦东新区三林世博家园个一条南北走向个路，北起新浦路，南到大道站路，全长1.2公里。
周祝公路

**周祝公路**是中華人民共和國上海市浦東新區一條東西走向个路，西起周浦鎮沪南公路，望东经过六灶、祝桥，東到南祝路，全長18.14公里。因为老底子周浦到祝桥呒没直通个路，兩地要绕路。上海市革命委员会勒垃1970年2月16号同意修周祝公路。1971年4月份，周祝公路完工，同年5月1号正式通車。

## 参考
枣庄路（上海）

**枣庄路**是中华人民共和国上海市浦东新区一条南北走向个路，名字从山东省枣庄市来个，北起栖山路，南到杨高中路。杨高中路望南是红枫路。

## 交会个路（北向南）

* 栖山路
枣庄路桥
* 博山东路
* 张杨路
* 金杨路
* 金台路
* 银山路
* 杨高中路
东昌路（上海）

**东昌路**是上海市浦东新区一条东西走向个路，老底子是东洋泾浜个条支流。浦东塘工善后局勒垃民国17年（1928年）填浜修路个。民国21年（1932年），东端从善堂路（乃朝浦城路）延伸到浦东南路。1937年淞沪会战输脱仔么，东洋人拿路名改成福岛通，抗战胜利仔么恢复老名。东昌路也是浦东地区开始用山东地名畀路起名字个开端，路名从山东省聊城市老底子隻讲法东昌府来个，也就是现在个东昌府区。乃朝东昌路是人民路隧道浦东个一隻出入口，西面顶头是东昌路摆渡口，东面有上海轨道交通2号线浦东南路站（原东昌路站）。

## 参考
北洋泾路

**北洋泾路**是中华人民共和国上海市浦东新区一条南北走向个路，北起滨江大道，南到张杨路接南洋泾路，全长1220米。路东面是洋泾港。因为伊勒垃洋泾镇路北面，故咾叫北洋泾路。

箇条路1907年个辰光浦东塘工善后局修个，一开始是烂泥路，1909年改成片弹路。1951年，洋泾港开挖仔么出来个烂泥拿来填高路面，拿路改造成煤屑路。1976年改成沥青路面。

路边原本是棚户区，後来改造成主要是平房个居民区。

## 参考
崮山路

**崮山路**是中華人民共和國上海市浦東新區一條南北走向个路，北起浦東大道，南到楊高中路，20世紀初修个，一开始叫永安街。1990年改名崮山路。2020年4月份到10月份，崮山路啟動综合改造工程项目。

## 参考
马来西亚伊斯兰党

**马来西亚伊斯兰党**（），简单叫法就是**伊斯兰党**（PAS），老百姓也喊伊**伊党**或者**回教党**。箇只政党是1951年成立个，刚开始个辰光名字叫**泛马来亚回教党**（），到1971年改名**泛马来西亚回教党**，后首底勒2011年10月1号、庆祝建党60周年个辰光，拿中文名正式改成现在箇隻。

伊党从马来西亚独立以来就一直蛮活跃个。俚最早是从巫统里向拆分出来个，到仔1980年代，受中东伊斯兰复兴个影响，变得越来越回教化。俚哚曾经加入过人民联盟，一道对抗国民阵线。不过到2015年，因为搭联盟里向别个党立场弗一样，就刮拆嘞，党里头个开明派也自家分出去成立仔国家诚信党。箇开始，伊党个路线越来越保守，慢慢交望极端民族主义靠拢。

2018年马来西亚大选，国民阵线输脱仔么，伊党搭国阵里个巫统合作。弗过到仔2021年，俚哚又调转方向，搭土著团结党合作哉。

等到2022年马来西亚大选，伊党大获全胜，抢着交关国会席位，变成下议院里头个第一大党。特别勒北马地区，伊斯兰党几乎赢下来绝大多数目个国会议席，是有史以来顶好个成绩。
马来西亚民政运动党

**马来西亚民政运动**（），也好简单叫伊**民政党**，是马来西亚隻政党。俚勒1968年3月24号成立，老早是国民阵线个成员之一。从1969年开始，民政党就搭别个盟党一道联合执政槟城，箇种情况一直持续到2008年大选。2018年马来西亚大选里向，国民阵线吃仔败仗，候选人一個也朆选上，故咾同年6月23号宣布退出国民阵线。
马来西亚民主联合阵线

**马来西亚民主联合阵线**（；)，好叫伊**MUDA**、**民联阵**、**统民党****、青年党****、睦达党**。箇隻党是2020年9月份个辰光，赛沙迪创立个，是马来西亚头一個主要是青年个政党。

## 参考
揩面

**揩面**，也叫**洗脸**、**潮面**、**戽面**、**淴面**、**面部清洁**，指个是人汏自家个面孔，为仔去脱面孔丄个奥灶、塳尘、油脂、屑屑头啥个，一般用肥皂、清洁剂搭水来净个。
砂拉越报告

《**砂拉越报告**》（）是一家主要报道马来西亚砂拉越州新闻个独立网络媒体，记者克莱尔·鲁卡瑟·布朗勒垃2010年创立个，总部摆勒英国伦敦。箇隻媒体一开始关注个是砂拉越原住民相关个物事，後首来开始关心马来西亚各地个腐败，揭露箇星事体，必过也有得错误报道搭仔畀人认为是对王室成员个诽谤。箇媒体公开批评国民阵线，公开支持希望联盟。

## 参考
莫妮卡·莱温斯基

**莫妮卡·萨米勒·莱温斯基**（，），美国一位社会活动家、电视节目人物，做过时装设计师搭白宫实习生。勒1995年搭1996年勒白宫工作个辰光，美国总统比尔·克林顿承认搭伊有过一段“弗正当个关系”。箇桩事体後首底引发仔一连串风波，还包括对克林顿个弹劾案，成为当时世界浪向老大个“莱温斯基丑闻”。
张杨路

**张杨路**是中国上海市浦东新区个东西走向个主干路，西起黄浦江东岸个杨家渡摆渡站，东到金桥路接张杨北路，1958年开始修个，西起浦东南路口接杨家渡路，东到源深路口张家楼村，长1680米，宽7米到10米，一开始是郊区农村公路，煤屑路面，两边壗多是农田，是畀手扶拖拉机跑个机耕路。张杨路箇名字用个是两头个地名张家楼、杨家渡。

1980年代中期，张杨路路边修仔竹园新村，铺沥青路面，开郊区公交杨行线（杨家渡到高行）。1990年代开始么，张杨路拓宽延伸，贯通陆家嘴、金桥镇，拿浦东南路西面个杨家渡路吃脱。路边征地征脱，造仔商业大厦，比方讲第一八佰伴、華潤时代广场、汤臣洲际大酒店、太平洋数码广场等，成为浦东主要个商圈。2007年，张杨路底下跑个上海轨道交通六号线开通。2008年5月，张杨路完成改造，拓宽到双向8车道，设置双向公交专用道。

## 参考
成山路

**成山路**是上海浦东新区一条东西方向个路，西起西营路，东到北蔡镇沪南路，长毛7公里，最大宽度40米。成山路原本是杨高路个一部分，1988年杨高路拓宽，拿西营路到杨高路一段改名**杨高支路**。1994年，杨高南路延伸，杨高支路改名成成山路，另外望东延伸。

## 参考
克莱尔·鲁卡瑟·布朗

**克莱尔·鲁卡瑟·布朗**（，)，生勒马来西亚砂拉越州，是個英国调查记者，网络媒体《砂拉越报告》搭自由砂拉越电台个创办人。俚专门揭砂拉越个政治丑闻搭仔一個馬來西亞發展有限公司醜聞（1MDB），必过也有得错误报道搭仔畀人认为是对王室成员个诽谤。

## 参考
伊朗门事件

**伊朗门事件**（英语：Iran-Contra Affair），也叫**军售伊朗丑闻**，是1980年代中期美国罗纳德·里根政府偷偷叫卖军火拨伊朗，後首底拨曝出来而引起个一场老大个政治丑闻。

## 事体经过
1983年开始，有十多名美国公民拨黎巴嫩真主党绑票。美国中央情报局（CIA）局长威廉·卡西从以色列得着消息，讲伊朗正勒搭伊拉克打仗，急要军火，特别是美国飞机零件搭导弹。伊朗搭真主党关系好，如果卖军火拨伊朗，好叫伊拉帮忙放人，顺便改善美伊关系。箇隻计划拨国家安全事务助理麦克法兰看中，取名“麦克法兰计划”，里根总统大概率是晓得箇桩事体个、也同意个。

因为美国国会禁止卖武器拨伊朗，所以全部交易侪是秘密通过第三方做个。1985年9月份，奥利弗·诺斯中校通过以色列拿美式装备运到伊朗。9月15号，人质就开始陆陆续续放出来哉。美国人还想办法拿卖军火赚来个钞票，偷偷叫转移一部分去支援尼加拉瓜个隻搞恐怖活动个反政府武装康特拉——箇也是违反美国国会法案个。

1986年11月份，黎巴嫩一家杂志曝出箇桩事体，伊朗方面也有人证实，“伊朗门”彻底穿帮。美国国会成立调查委员会查箇隻案子，必过交关文件已经烧脱哉，关键人物也弗肯话。诺斯搭後任国家安全事务助理彭德克斯特侪讲里根弗晓得资金转移个事体，拿责任侪推勒自家身浪。调查认为里根虽然呒没直接指挥，也要负领导责任。多個当事人吃仔官司，必过上诉成功判无罪。里根本人因为已经出现老年痴呆个情况，也朆出庭作证。
酒靥潭

**酒靥潭**，也叫**酒汪**、**酒田**、**酒潭**、**酒凼**、**酒窝**咾啥个，是人面孔丄自然形成隻瘪凼，可能是有得多隻基因影响个。箇几個世纪，作家常常用酒靥潭来描写人长唻漂亮，认为是人性感魅力个一部分。

## 参考
去斯大林化

**去斯大林化**（）指个是1953年苏联领导人约瑟夫·斯大林死脱之後，苏联带头个一众共产主义国家搞起来个一波政策调整搭有限度个自由化改革。主要内容有得取消对斯大林个个人崇拜，慢慢交摆脱“斯大林模式”。1956年2月份，伊辰光个苏联共产党中央第一书记赫鲁晓夫勒苏共二十大高头发表篇秘密报告，叫《关于个人崇拜搭仔渠后果》，狠批斯大林，头一趟公开披露勒“大清洗”期间个政治迫害搭屠杀做法。後首来赫鲁晓夫勒国内推动一系列改革，帮冤个平反，改脱交关斯大林时代个政策。弗过，赫鲁晓夫箇套做法也勒国际共产主义运动里向造成交关混乱。到1964年赫鲁晓夫下台，箇也就停脱哉。

後首底，“去斯大林化”箇件事体反反复复，一直到1985年戈尔巴乔夫上台，又来仔第二埭，是1987年苏联经济改革个一部分。1991年苏联解体仔么，俄罗斯搭东欧一星国家开始更加彻底个清除斯大林元素，搞“去共产主义化”搭民主化转型。
氢氧化铁

**氢氧化铁**（化学式：Fe(OH)3）是一种红褐色个无机化合物，伊可以用可溶性个铁盐搭氢氧化钠个反应来制得：

: Fe3+ + 3 OH− → Fe(OH)3↓

无定形个氢氧化铁水合物勒热力学浪向弗稳定，会分解成α型个FeO(OH)或者Fe2O3。

## 参考文献
氢氧化铬

**氢氧化铬**是一种绿色个无机化合物，化学式Cr(OH)3。伊可以用可溶性个铬(III)盐搭适量个氢氧化钠反应来制得。活性个氢氧化铬（[Cr2(μ-OH)2(OH)4(OH2)4]·2H2O）好靠水解个方法来制得。

## 参考文献
甲磺酸钯

**甲磺酸钯**是一种黄色个化合物，化学式Pd(CH3SO3)2。伊可以用钯搭发烟硝酸、甲磺酸个反应来制得。

## 晶胞参数
勒拉120 K，空间群*P*21/*n*，a=4.80 Å，b=10.86 Å，c=7.40 Å，β=102.785°，Z=2。

## 参考文献
硝酸钯

**硝酸钯**是一种黄色个化合物，化学式Pd(NO3)2。伊可以用钯、吡啶三氧化硫络合物搭发烟硝酸个反应来制得。

## 晶胞参数
勒拉153 K，空间群*P*21/*n*，a=4.69 Å，b=5.94 Å，c=8.06 Å，β=105.989°，Z=2。

## 参考文献
2003年巫统大会

**2003年巫统大会**（），也叫**第54届巫统代表大会**，是勒2003年6月19号到21号召开个马来西亚政党巫统个党内大会。箇趟大会因为当时个马来西亚总理马哈蒂尔·穆罕默德老早就讲过伊要勒10月份退下来，是伊阿末一埭以巫统主席个身份出席主持开幕个大会。

## 参考
敲檯子事件

**敲檯子事件**（），也叫**赫鲁晓夫敲檯子事件**或者**赫鲁晓夫个皮鞋**（），是1960年10月12号勒联合国大会高头闹出来个一桩大事体。

箇日天，菲律宾驻联合国代表团长洛伦佐·萨姆朗勒发言个辰光讲个闲话，惹毛当时个苏联共产党中央第一书记尼基塔·赫鲁晓夫。赫鲁晓夫一光火，脱脱隻皮鞋，拿伊当木鱼敲檯子表示抗议。

弗过箇桩事体也有交关争议。有美国学者采访现场目击者，讲赫鲁晓夫虽然挥过鞋子，但并朆真个敲檯子。但赫鲁晓夫自家勒回忆录里倒是承认个，伊个家人搭联合国个工作人员也证明有箇回事。虽然细节浪大家讲法弗大一样，但大多数人还是相信伊真个用皮鞋敲过檯子。必过现在广泛流传个赫鲁晓夫挥鞋子个照片，其实是后期造假弄出来个——原照片里伊手浪根本呒不鞋子，是後来有人拿隻皮鞋“塞”进伊手里个。

## 参考
尼基塔·赫鲁晓夫

**尼基塔·谢尔盖耶维奇·赫鲁晓夫**（；），苏联共产党中央委员会第一书记（1953年—1964年），也做过苏联部长会议主席。伊是苏联历史上一个蛮有争议个领导人，顶有名个是勒1956年苏共二十大高头做了秘密报告，狠批约瑟夫·斯大林个个人崇拜搭政治迫害，箇记操作震动全世界，拉开“去斯大林化”运动个序幕。

赫鲁晓夫执政期间推行了一系列改革，比如扩大农业投资、鼓励垦荒，但也因为政策反复无常，弄得经济一塌糊涂。伊对外方面风格强硬，比如1962年搞出“古巴导弹危机”，差点引发核战争；又搭中国闹翻，导致中苏关系破裂。1964年，伊勒党内斗争当中拨自家人赶下台，之後一直勒莫斯科郊区个别墅里向蹲到死脱。

伊个人形象交关鲜明，经常有激动兮兮个举动，比如勒联合国大会高头拿皮鞋敲檯子，成为历史浪向老有名个场面。
敦阿卜杜勒·拉扎克纪念馆

**敦阿卜杜勒·拉扎克纪念馆**（）是勒马来西亚首都吉隆坡个间博物馆，老底子是马来西亚第二任总理敦阿卜杜勒·拉扎克个房子，1962年就一直住勒箇𡍲到伊走脱，後首底改成博物馆，用来纪念俚个贡献。1982年5月6号，第四任马来西亚总理马哈蒂尔·穆罕默德主持开幕式。

## 参考
马来西亚航空2133号班机空难

**马来西亚航空2133号班机**（MAS2133，MH2133）是一趟从亚庇飞去斗湖个马来西亚国内航班。1995年9月15号，箇架飞机勒斗湖降落个辰光，一记头撞进片棚户区，飞机丄34人死脱，还有19人受伤。

## 事体经过
1995年9月15号，MH2133号班机是架1990年造个福克50型支线飞机飞个，注册编号9M-MGH。飞机浪向有49名乘客、2名飞行员搭2名乘务员，原本飞行辰光是1個钟头。

勒当地时间12点22分，斗湖个天气搭能见度其实侪蛮好个，飞机正预备降落勒斗湖机场17跑道，结果落勒跑道500米开外个地方。飞行员想复飞，勿成功，一记头落勒机场外头片棚户区里向，发生爆炸，机上34人故脱，包括2名飞行员。2名乘务员搭17名乘客活下来哉。

事体发生仔么，交通部长林良实要求立时三刻对坠机事体进行调查，讲等调查一结束，就会得豪慅做好所有程序，包括赔保险畀受害者。总理马哈蒂尔·穆罕默德搭副总理安瓦尔·易卜拉欣也对事故表示哀悼。

根据调查报告，机长勒飞行当中做个错误决定、朆遵守标准操作程序，是事故个主要原因。副机长也朆及时拿飞机个危险情况话畀机长听，外加航空交通管制员也朆话畀2133号班机正确个指示。

## 参考
1986年半山芭监狱骚乱

**1986年半山芭监狱骚乱**是勒1986年10月17号到10月22号，发生勒马来西亚吉隆坡半山芭监狱个一桩囚犯挟持人质个事体，罪犯蔡捷成领头扣押两名监狱工作人员（一個医生搭一個医药助理）当人质，僵持仔六天再结束，还好呒没人死脱。最末，几個带头个罪犯侪拨判仔绞刑。

## 主谋
箇桩案件个主谋是底下六個人：
*蔡捷成（也叫“占米”，37岁），新加坡公民
*黄来发（24岁）
*沈亚南（19岁）
*林福成（29岁）
*方文武（26岁）
*叶仕强（21岁）

## 事体经过
1986年10月17号，6個华裔候审犯人勒半山芭监狱里挟持仔2個人质，要求修改控告俚哚个罪名，事体搞仔6日5夜。拨挟持个人质是皮肤专科医生莫哈末拉兹搭助理阿都阿兹。

消息一传出，全国震惊。狱卒厉声命令所有勒吃饭个囚犯拿接勺摆下来，大喊“Semua Masuk Bilik！”（所有人回转囚室！）。警察马上派人到监狱，搭嫌犯对峙。涉案个候审犯包括蔡捷成、黄来发、沈亚南、林福成、方文武搭叶仕强。蔡捷成是新加坡人，老早做过警察，后首底因为偷车子个辰光杀脱警察，拨关进监牢里向。

警察尝试好几埭搭嫌犯对话，必过嫌犯只肯搭刘贤宗副警监谈判。警察畀个吃食只拨人质吃，俚哚自家吃快速面。

嫌犯提出两隻要求：修改控状，外加畀俚哚车子逃跑。警察谈判多埭呒没结果，後首底请来嫌犯个屋里人劝俚哚投降。嫌犯内部也开始有矛盾哉。

谈判个辰光，监狱里向3000多個囚犯因为呒办法汏浴，脾气侪躁起来。另外，警察还请来個巫师依布拉欣末赛因作法，想让囚犯投降。

## 警方行动
69特种部队接到马来西亚总理马哈蒂尔·穆罕默德“绝对弗能发生流血事件”个指示仔么，勒10月22号下半日5点25分，突击队开始行动。勒囚犯内应方文武个相帮底下，只用仔一分钟就拿所有囚犯侪制服，成功救出人质。特种部队俚哚12個人勒过程当中是一枪也朆开，就是拿木棍突击。囚犯还想杀脱人质，畀方文武保护下来。事体结束仔么，方文武因为协助警方，拨送到条件比较好个加影监狱去哉。

## 审判
1986年12月11号，六個闹事个扣留犯侪拨带上推事庭，控告绑架罪名。1989年10月10号，所有人侪拨送上绞刑台当场捩死。

## 後续
参与行动个警员纳祖拉丁勒1987年6月4号获得英勇将领勋章（PGB）。

## 参考
2-氯亚苄基丙二腈

**2-氯亚苄基丙二腈**（**CS气**）是一种有机化合物，化学式是C10H5ClN2。伊可以用2-氯苯甲醛搭丙二腈个反应得来，弱碱好催化该反应。
:

## 参考文献
一个马来西亚发展有限公司

**一个马来西亚发展有限公司**（），简称**1MDB**、**一马公司**，是马来西亚财政部全资个爿战略性开发公司，前身是登嘉楼投资局。伊个主要任务是建立全球合作伙伴关系、吸引外商投资，来推动国家个战略项目。一马公司手浪向有几个大名鼎鼎个项目，比方讲敦拉萨国际贸易中心、伊个姊妹项目“马来西亚城”（Bandar Malaysia），还有三座独立发电厂。

一马公司2013年开始畀人爆出来欠仔421亿令吉个债，箇桩事体引发仔巨大个贪污丑闻搭争议。美国《华尔街日报》甚至讲，有大7.6亿美元（差不多26亿令吉）从箇家公司流进仔当时个总理纳吉·阿都拉萨个私人账户，现在叫“一马公司丑闻”。事情爆出来之後，马来西亚令吉大跌。後首底官方出来澄清，讲箇26亿令吉其实只是政治捐款，捐钞票个人是中东来个，据讲是沙特阿拉伯王室个成员，必过美国司法部调查下来发现並弗是。

## 参考
杨高北一路

**杨高北一路**是中国上海市浦东新区一条南北走向个路，南起环东一大道接杨高北路，北到东海西路、威斯路，全长900米，是杨高路顶北段。

## 周边建筑物
* 上海浦东国际集装箱码头有限公司

## 交会道路（南望北）
* 环东一大道
* 港华路
外环运河桥
* 东海西路（西）、威斯路（东）
杨高南路

**杨高南路**是中国上海市浦东新区一条南北走向主干路，南起秀沿路接林海公路，北到世纪大道接杨高中路，是杨高路个南段。1992年，浦东开发开放，杨高路大规模扩建成双向6快2慢个路，同年12月5号通车个。1994年，经市政府批准，杨高路分别改名成杨高南路、杨高中路、杨高北路、成山路。後首来，杨高南路望南延伸到浦东三林城地区。

## 参考
半山芭监狱

**半山芭监狱**（）是马来西亚吉隆坡座老个牢监，勒吉隆坡市中心半山芭，是英殖民地政府勒1891年花仔13.8万令吉造起来个，到1895年正式造好，占地10公顷，里头有6排建筑物，130间囚室。一开始，监狱只好关大概600个犯人，後首底扩建到好关2000个人。

1983年，邝炎章、曾戴登搭林金祥三個人，用仔超过1000個钟头，勒监狱个外墙浪画仔一幅长270米个壁画，创下伊辰光全世界最长壁画个记录。

1986年10月17号，箇搭发生过一桩大大有名个囚犯挟持人质事件。

20世纪90年代，马来西亚政府决定拿半山芭监狱搬到别个地方去，解决牢房弗够个问题。1996年10月31号开始，箇座监狱个犯人侪搬去双溪毛糯监狱，原先隻监牢改造成博物馆过。2009年开始拆脱造武吉免登城中城，拆得唻只挺一座门墙。

## 参考
停滞时代

**停滞时代**（）是指1964年到1982年勃列日涅夫做苏联共产党总书记个辰光，特别是镇压仔捷克个“布拉格之春”之後，箇段辰光苏联勒经济、政治搭社会改革浪向侪停滞哉，呒啥进步。

虽然苏联个军事力量搭政治威望勒某些方面有点加强，但勒计划经济底下头，经济增长率邪气低，平均年收入也呒啥变化，工人生产纪律推板、缺少生产积极性，政治浪向变成仔老人政治，苏联社会整个变得唻死气沉沉，靠惯性运作，各方面侪稳是稳，但呒啥大改革，造成交关问题一日日积起来。箇种情况一直到1985年戈尔巴乔夫上台做总书记之後，再开始有改变。
国家原则

《**国家原则**》（或）是马来西亚个建国理念，也是政府对513事件个官方回应，勒1970年马来西亚国庆日当天正式宣读个，是敦阿卜杜勒·拉扎克领导个国家咨询理事会（Majlis Perundingan Negara, MAPEN）拟定出来个。宣言里向顶核心个部分，是开头用“因此，我们……”（Maka kami...）引出个五项原则：**信奉上苍**、**忠于君国**、**维护宪法**、**尊崇法治**、**培养德行**。

## 参考文献

## 外部链接
* 首相署国民团结及融合局
* 马来西亚新闻局
杨高北路

**杨高北路**是中華人民共和國上海市浦東新區一條南北走向个路，南面到金海路、金科路路口帮楊高中路连起来，北到上海外環線海徐路附近连咾楊高北一路，全长11500米，宽50米。箇条路是截弯取直後个楊高路个，1994年改名楊高北路。2023年年底，杨高北路快速路化完工，变成双向八车道。

## 参考
安峇斯路

**安峇斯路**（）勒拉新加坡马里士他。箇条路路名从老底子当地个甘蔗种植园来个。邵氏兄弟用（MFP）箇名字造个制片场侪勒箇路边壗，主要用来拍马来语电影。

## 参考
印度尼西亚日报

《**印度尼西亚日报**》（），老早也叫《**印尼星洲日报**》，是勒1966年9月12号创刊个中文报纸，是印度尼西亚连续出版辰光顶长个中文报纸。勒苏哈托独裁掌权个辰光，伊是印度尼西亚唯一一份获准出版个中文报纸，印尼军方情报部门直接管理，是印尼当局畀印尼华人宣传政府政策、法规，想咾同化华人个工具，也客观丄拿印尼华人用个汉字保留下来。2000年，伊畀私人公司PT. Emas Indonesia Duaribu收购，变成爿私人个华文报社。到2006年年底，伊帮马来西亚个《星洲日报》合作，故咾改名叫《印尼星洲日报》。2021年开始，因为业务重组，又重新恢复老名字《印度尼西亚日报》哉。现在箇份报纸是MAHAKA MEDIA管理个，废脱印尼文部分，增加新闻信息量，改变排版风格，开仔电子版吸引读者，每日发行量有得1万多份。

## 参考

## 外部链接
*
法布里安娜·菲尔道斯

**法布里安娜·菲尔道斯**（，），印度尼西亚个调查记者兼纪录片导演。

2006年，菲尔道斯毕业，那着东爪哇省泗水个艾尔朗加大学社会学学士学位。後首来，伊一直勒《爪哇邮报》、《Tempo》等印尼文媒体做记者，做调查报道，常常去碰敏感话题，交关引人关注，特别勒保守派当中更加有争议。伊报道个内容主要包括西巴布亚独立搭人道问题、LGBT歧视、环境破坏搭对原住民个影响，外加苏哈托时期印尼军队发动个1965–1966年反共大屠杀。

伊因为批评印尼政府个大屠杀搭仔对巴布亚个政策，畀人针对过多埭。2016年，伊勒一场右翼座谈会浪采访“印尼共党复活”话题个辰光，拨伊斯兰捍卫者阵线个人赶出去。2019年，匿名推特账号恶素，开盒曝光伊個人隐私信息。

## 参考

## 外部链接
*
歇浦路

**歇浦路**是中華人民共和國上海市浦東新區一條西北-東南走向个路，西北面从黄浦江边个歇浦路摆渡口出发，東南到浦東大道，全长526米，民国22年（1933年）修个，路名从黄浦江个别名黄歇浦来个。

## 参考
民生路（上海）

**民生路**是中国上海市浦东新区内一条南北方向个主干路，北起滨江大道路口个民丹线摆渡民生路码头，南到世纪公园锦绣路路口。箇条路老底子是条烂泥路，1922年么浦东塘工善后局拿伊改造成弹石路面，1955年拓宽改造成沥青路面，20世纪90年代末望南延伸到锦绣路边。

民生路两面有上海海事大学（民生路校区）、泾南中学、上海市公安局出入境局、上海银联、上海银监局、上海出入境检验检疫局、浦东新区人民政府咾啥个。

民生路北段经江浦路隧道好过黄浦江到杨浦区江浦路；南段有造横过世纪公园个隧道个隧道。

## 参考
沈杜公路

**沈杜公路**是中華人民共和國上海市閔行區、浦東新區一條東西走向个路，西起杜行摆渡站，東到沪南公路接瑞和路，全長11.3公里。箇条路老底子叫**沈召公路**，只从南汇县沈庄到上海縣召樓，1930年代中期修个。1960年，國營召樓農場對道路進行改建。1980年，上海縣新造仔杜行摆渡站到召樓个**杜召公路**。1981年5月份，沈召公路帮杜召公路合併成沈杜公路。1998年，閔行區里向个沈杜公路進行大修。

## 参考
向东学习政策

**向东学习政策**（英语：Look East Policy）是马来西亚学习日本搭韩国个集团主义、勤奋工作个伦理同管理方法，1982年2月8号启动个。勒箇政策底下，马来西亚经济稳健发展，勒垃1997年亚洲金融危机前，马来西亚年平均增长率超过8%，人均年收入从1986年个1830美元增加到1996年个4000美元，国民富裕程度勒东南亚排第三，只排勒新加坡搭文莱後头。
阿都拉阿末

丹斯里**阿都拉阿末**（，），马来西亚个政治人物、记者，《新海峡时报》个前总编辑、国会议员、前马来西亚驻联合国特使。2016年6月12号，阿都拉阿末勒吉隆坡班台专科医院因为生癌过世。

## 参考
浦建路

**浦建路**是中华人民共和国上海市浦东新区个一条东西方向，接下来转成南北方向个主干道，西起浦东南路接塘桥新路，南到龙阳路接沪南路。

## 周边建筑物
* 上海市浦东新区规划设计研究院
* 浦东新区第七、八、十八、三十一税务所
* 上海交通大学医学院附属仁济医院东院

## 参考
海桐路

**海桐路**是中华人民共和国上海市浦东新区个一条南北走向个路，名字是从海桐来个，北起花木路，南到杜鹃路，全长800米。上海轨道交通2号线沿咾海桐路全线修个，有世纪公园站。

## 周边建筑物
* 六一幼儿园（海桐部）
* 上海市海桐小学

## 参考
源深路

**源深路**，是中國上海市浦东新区一条南北向主干路，北到滨江大道，南到杨高中路，长2.26公里。一开始，修仔张家楼到杨高路六号桥段，叫张六路。1922年，咸堂浜淑君过，为咾纪念老底子浦东塘工善后局局董谢源深，叫伊源深路。箇条路是浦东头一条用近代中国人名直接命名个路。

## 参考
潍坊西路

**潍坊西路**是中華人民共和國上海市浦東新區一條東西走向个路，西起浦明路，東到浦東南路接潍坊路，全长364米，沥青路面。

清嘉庆年间，潍坊西路南面有陈家宅咾啥个居民点，其他地方是农田、坟登、外加一條叫俞家浜个河浜搭仔俞家庙。1952年俞家浜填脱。1953年，附近个一條烂泥路改造成片弹街，叫俞家庙路。1964年改名濰坊西路，路名从山東濰坊来个。又因為路隔开浦东南路连到东面个潍坊路，故咾叫潍坊西路。1981年8月份改造成沥青路面。

## 参考
环林西路

**环林西路**是中国上海市浦东新区一条半环形个路，西北到东南走向个，西北面从三林路出发，东南到东明路接环林东路，全长1.1公里。

## 参考
新河镇（上海市）

**新河镇**，是中华人民共和国上海市崇明区个隻乡镇级行政单位，面积57.25平方公里，户籍人口4.8万人（2008年）。1986年，新河镇成为全国500隻小城镇试点镇之一。

## 历史
### 名字个来源
新河镇勒垃明朝万历年间是**吴家沙**，传说话么明末清初有顾、闵、周三姓人家来箇地方开垦种地开集市，叫**顾闵周镇**。清初，顾闵周镇因为镇里向有条新开河直通长江，改名“**新开河镇**”，也叫“**新河镇**”。

### 集镇风貌
新开河镇是方圆十里里向唯一个大集镇。勒垃崇明，一向有“金油车桥、银堡镇，铜新开河、铁浜镇”个讲法，还有“桥、庙、堡、浜、新、化、陈”七大镇个讲法。

新河镇个店主要集中勒东大街、解放街、西大街东段，老底子啥店侪有，邪气闹猛。

## 参考
耀华路

**耀华路**是中国上海市浦东新区个一条东西方向个路，西起耀江路，东到上南路接浦东南路，长2393米。

## 历史
1937年，上海市工务局修仔从黄浦江边吴家角到浦东南路个路，碎砖路面，呒没名字。

1947年，国民党资源委员会勒垃天津创办耀华玻璃公司，箇玻璃厂1956年勒垃上海浦东开分厂，故咾叫耀华路。

1958年，上海新建机器厂搬到耀华玻璃厂对过，新开86路公交车跑耀华路，另外拿路改扩建成煤屑路面。耀华路伊辰光是两隻厂运物事个专用道路。

1971年，打浦路隧道通车，长清路到上南路段改造成沥青混凝土路面，路幅拓宽到10米。

1984年6月份，全线铺沥青混凝土路面，上南路到西营路段车行道宽10米，其他路段车行道宽8米。

1986～1988年，长清路到上南路段路幅拓宽到45米，耀华玻璃厂到济阳路段拓宽到30米。1987年，路还望西延伸到黄浦江边，长337米，路幅宽20米。

2004年以後，为仔配合黄浦江两岸地区发展“十二五”规划搭仔上海世博会建设，耀华路沿线个工厂动迁搬出去，附近变成有得总部经济、现代居住、文化休闲、国际高端消费个滨江综合功能区。

## 参考
蔡伦路

**蔡伦路**是中国上海市浦东新区张江高科技园区里向个一条路，东起张江路，西到达尔文路西面。路名纪念东汉科学家、四大发明里向造纸术个发明人蔡伦。
蓝村路

**蓝村路**是中華人民共和國上海市浦东新区一條東西走向个路，西起南泉路，当中帮东方路相交，东到杨高南路，全长1000米，宽20米到30米，当中车行道阔12米至22米，沥青路面，1984年修个，路名从山东省青島市即墨区蓝村镇来个。

21世纪初，有几十爿火锅店开勒蓝村路丄，伊辰光大家叫藍村路**火锅一条街**，後來火锅店再一家家关脱，开出来各式各样个饭店。

## 参考
金桥路

**金桥路**是中國上海市浦東新區一條西北-东南走向个路，北到黃浦江邊个庆宁寺搭仔金定線摆渡口，也连勒軍工路隧道，南到龙东大道接张江路，横穿金橋出口加工區。金橋路地面丄有上海中環線高架。

1975年，上川铁路拆脱仔么，老底子鐵軌丄修仔**上川路**。1992年上川路拓宽改造，金桥镇箇段改造成金桥路。

## 参考
栖山路

**栖山路**是中华人民共和国上海市浦东新区一条东西走向个路，路名从江苏省徐州市沛县栖山镇来个。栖山路东起金桥路，望西到罗山路畀海光三村小区断开来，再从崮山路开始望西到民生路。
祖冲之

**祖沖之**（），字**文远**，范阳郡逎县（今河北省保定市涞水县）人，刘宋辰光出名个数学家、天文学家，勒垃数学、天文历法、机械制造三隻领域有突出成绩，特谓是数学方面，主要有伊用割圆术计算圆周率算出祖率，拿圆周率结果精确到小数点後第7位。伊还算出球体体积个计算公式，造出明轮船“千里船”咾啥个。祖冲之个儿子祖暅也是数学家。
祖冲之路

**祖冲之路**是中国上海市浦东新区张江高科技园区里向东西走向个一条路，1990年代中期出现个。路名纪念刘宋个數學家、天文學家祖冲之。

## 参考
前卫农场

**前卫农场**是中华人民共和国上海市崇明区个隻类似乡级单位，勒垃长兴岛丄。乃朝，前卫农场造有长兴岛郊野公园。

## 参考
温州葆隆足球俱乐部

**温州葆隆足球俱乐部**2007年3月份成立个，是浙江省温州市头一支职业足球队，必过2011年解散哉。

## 俱乐部历史
球队是温州17爿眼镜制造、贸易、化工企业合资创办个，每人出20万人民币，俱乐部董事长夏克拉。中国足坛名宿蔡晟做**温州明日俱乐部**第一任主帅，主要人员是因为呒没钞票解散脱个乙级队**武汉雅琪**。

2008年，温州明日头一趟参加中国足球乙级联赛。

2009年7月份，俱乐部请前中国国家队前锋大张玉宁做主教练，是温州明日第四個主教练，前三個分别是蔡晟、郭瑞龙、于景连。必过50天过後，只执教三场比赛就畀俱乐部开脱哉。

2010年1月份，俱乐部变成陈文达一人投资，球队领队兼任俱乐部董事长，黄向东任主教练，改名**温州葆隆**。

2011年，浙江体育职业技术学院帮杭州绿城达成战略合作，用杭州绿城梯队球员组建浙江全运队踢乙级联赛，备战2013年全运会，球队让箇隻温州队领仔踢比赛，温州市布朗贸易有限公司冠名赞助，冠名**温州葆隆**。

2011年，温州葆隆解散。

## 参考资料

## 外部链接
* 温州市明日足球俱乐部官方网站
开水

**开水**或者**白开水**指个是：

## 水
*饮用水
*加热到沸腾个水，也叫**滚汤**

## 人物
*开水小姐，游戏直播人士。

## 其他
*打开水，也叫“香面孔”，上海闲话里向亲嘴巴个一种讲法。
立

**立**（上海闲话：liq8），也叫**徛**（温州话：ge4）、**站**（高淳话：zhie），是身体比比直，用脚撑仔整隻身体重量个动作。箇情况底下，人虽然看起来停勒，但是重心会得勒垃脚踝为中心个矢状面丄晃来晃去，做隻赛过倒单摆个运动。
甘肃天马足球俱乐部

**甘肃天马足球俱乐部**（**Gansu Tianma FC**）是一支解散个中国职业足球俱乐部，老底子参加过中国足球甲级联赛。俱乐部五年多个历史里向，主场摆勒兰州、宁波、东莞，用过甘肃天马、**甘肃农垦**、**宁波耀马**、**东莞东城**咾啥个弗同名字。2005年，俱乐部解散，跑去香港成立东莞市联华足球俱乐部，转去参加中国香港足协个比赛。

## 参考
砧

**砧**（苏州话：tsen1；温州话：tsan1），也叫**塞頭**、**瓶砧**，也写成功**稹**、**䆎**，是用来拿瓶子咾啥个口窄个容器口堵牢个物事，箇能么里向个物事流勿出来，外头物事渗勿进去。
地栗

**地栗**，也叫**马蹄**、**地梨**，学名**荸荠**（学名：**），莎草科荸荠属一种好吃个多年生水生草本植物，吃伊个球茎，口感甜咾脆。

## 参考
4-乙基亚苄基丙二腈

**4-乙基亚苄基丙二腈**是一种有机化合物，化学式为C12H10N2，伊可以用4-乙基苯甲醛搭丙二腈个反应得来，哌啶好催化该反应。

## 参考文献
4-甲氧基亚苄基丙二腈

**4-甲氧基亚苄基丙二腈**是一种有机化合物，化学式是C11H8N2O，伊可以用4-甲氧基苯甲醛搭丙二腈个反应得来，哌啶好催化该反应。
## 参考文献
碘酸钾

**碘酸钾**是一种无机化合物，化学式KIO3。伊可以用碘酸搭碳酸钾勒水里反应得来，或者碘搭氢氧化钾个反应得来。伊好用来做食盐加碘个原料。

## 参考文献
戴山塔

**戴山塔**，勒垃浙江省湖州市吴兴区戴山山顶，是座古塔，乃朝是湖州市文物保护单位。

## 历史
戴山，也叫九龙山，勒垃湖州市区东北面，叫箇名字是因为老底子戴逵住勒箇地方。

戴山塔弗晓得啥辰光造个。元末明初诗人张羽勒垃诗里向话过戴山丄隻“浮屠”，按照明史里向写个张羽搬去戴山个辰光，好判断出戴山塔造个辰光顶晏是张羽离开吴兴个年份——洪武四年（1371年）。

根据戴山村西洋柳成林勒垃1937年拍个张戴山塔全景照片，好看到伊辰光塔还有五层，塔身保持唻还蛮好个。1964年，戴山當地一村民吃饱老酒仔么𨂝到塔頂，一家头拆拖半层塔。1969年，戴山人民公社爲仔造醫院，直接拿一層半个砖扒下来，後首来畀吳興縣革命委員會領導喊停，古塔才活到现在。

1998年，戴山塔成为湖州市文物保护单位。2009年，湖州市文物局安排专项资金畀湖州个几座塔去加固维修，故咾当地村民要求拿戴山塔修成老底子个样子。2012年，戴山塔修缮工程重开，2013年1月30号，戴山塔顺利通过验收，塔恢复老底子八面五级砖壁木檐楼阁式砖塔个样式。

戴山脚底下老早有得金佛寺、明义庵，乃朝拆呒没了，戴山塔边浪新修仔座九龙观。

## 建筑
现在已经完全弗晓得戴山塔老底子有得几层楼哉，参考同时代本地个古塔，毛估估伊应该有得七层楼。文化大革命破坏前，塔有五层楼呒没顶，大家叫伊“戴山烟囱”。破坏仔么挺下来三层楼，老底子第四层楼个平座底下留有部分砌体。残体高12-13米。

## 相册

File:2023-07-25_湖州戴山塔_03.jpg|戴山塔
File:2023-07-25_湖州戴山塔_04.jpg|文保碑
File:2023-07-25_湖州戴山塔_06.jpg|戴山塔里向
File:2023-07-25_湖州戴山上俯瞰戴山集鎮_04.jpg|从戴山塔俯瞰


## 参考